Vidović: Za sve intervencije povodom epidemije biće nam potrebno 840 miliona KM - Sve o Srpskoj\nNAPRAVLJEN JE ARANŽMAN SA SVJETSKOM BANKOM, A SRPSKOJ TREBA DA PRIPADNE 14,2 MILIONA DOLARA\n„Već smo našli smo izvore da budžet bude likvidan i da isplaćuje sve obaveze. Moraćemo se zadužiti između 500 i 600 miliona KM“\n„U četvrtak smo razgovarali sa predstavnicima MMF i rečeno je da BiH treba da dobije kredit u iznosu od 330 miliona evra. Mi sada treba da dogovorimo podjelu između Srpske i FBiH, pa da se potpiše ugovor. Mi smatramo da omjer za raspodjelu treba da bude 60:40 u korist FBiH, a oni smatraju da je to 70:30“\n„Donijeli smo i odluku da rok za plaćanje poreza na dobit i raznih taksa i naknada pomjerimo sa 31. marta do kraja juna, a poslije toga svako ko želi to može da plati u ratama do kraja godine. Oni koji su plaćali 600 KM godišnji paušal sada će plaćati 240 KM“\nPotvrdila da je Srpska tražila da bude smanjena stopa rezerve Centralne banke BiH, kao i da novac koji postoji iznad obaveznih rezervi bude povučen i dat privredi, a ne budžetima: „Bilo bi normalno da se taj višak koristi, prije nego da se zadužujemo kod međunarodnih finansijskih institucija, jer bi taj novac bio vraćen“\n„Ta konstrukcija je zaokružena. Ne kažem da sada imamo ta sredstva na raspolaganju, ali imamo izvjesnu situaciju da ćemo to obezbijediti. Našli smo izvore da budžet bude likvidan i da isplaćuje sve obaveze. Moraćemo se zadužiti između 500 i 600 miliona KM“, naglasila je Vidovićeva za ATV, a prenijela „Srna“.\n„Mi sada treba da dogovorimo podjelu između Republike Srpske i Federacije BiH (FBiH), a kada to dogovorimo biće potpisan ugovor, ta sredstva će biti operativna i služiće isključivo za saniranje ove situacije. Mi smatramo da omjer za raspođelu treba da bude 60:40 u korist FBiH, a oni smatraju da je to 70:30“, rekla je Vidovićeva za „ATV“.\n„Posebno mi je drago da smo isplatili sve subvencije za poljoprivredu jer ide sjetva i sada je važnije nego ikada da ona bude što obimnija“, kaže Vidovićeva.\n„Mart smo završili sa 34 miliona KM manje u odnosu na isti mjesec prošle godine. Prihodi od PDV-a su jedini porasli kao posljedica mnogo veće kupovine robe nego u normalnim uslovima jer su ljudi u strahu, te zbog manjeg uvoza sirovina. Prema procjenama Uprave za indirektno oporezivanje BiH i april će biti dobar“, naglasila je Vidovićeva.\n„Donijeli smo i odluku da rok za plaćanje poreza na dobit i raznih taksa i naknada pomjerimo sa 31. marta do kraja juna, a poslije toga svako ko želi to može da plati u ratama do kraja godine. Oni koji su plaćali 600 KM godišnji paušal sada će plaćati 240 KM“, pojasnila je Vidovićeva.\n„April će biti težak jer očekujemo probleme u industriji koja je u martu uglavnom radila. Očekujemo da će u aprilu u industriji značajan broj radnika ostati bez posla i da će ukupan broj onih koji ne rade porasti na 60.000 do 70.000. Za sve njih koji ne budu radili, osim onih koji su dobili otkaz jer oni idu na biro i imaće naknade od države, za april ćemo isplatiti minimalnu platu od 520 KM i doprinose što će ukupno iznositi 60 do 65 miliona KM. Njima poslodavac, ukoliko je u mogućnosti i želi, može isplatiti i dodatni iznos“, kaže Vidovićeva.\n„Prošlu godinu smo završili sa 77 miliona KM suficita i taj novac nam je poslužio u ovom periodu, ali treba imati u vidu da smo za medicinska sredstva već potrošili 50 miliona i vjerovatno ćemo potrošiti još 50 miliona KM“, istakla je Vidovićeva.\nVidovićeva je dodala da će biti smanjeni troškovi, prolongiranjem određenih investicije i odustajanjem od planirane nabavke automobila za pojedina ministarstva, helikoptera i slično.\n„Sve što nije neophodno ćemo smanjiti da bismo uravnotežili budžet. Ne možemo odustati od investicija u putnu infrastrukturu i energetiku. Građani koji imaju primanja iz budžeta ne treba da brinu za penzije, plate, boračka i socijalna davanja, subvencije za poljoprivredu… Smanjivaćemo druge troškove, ali ne smijemo dozvoliti da budžet dođe u nelikvidnost i ne izmiruje te obaveze“, rekla je Vidovićeva.\n„Bilo bi normalno da se taj višak koristi, prije nego da se zadužujemo kod međunarodnih finansijskih institucija, jer bi taj novac bio vraćen“, poručila je ministar finansija Srpske.\n„Smatram da je nepravedno da plaćate isti PDV na alkohol, kozmetiku, dječiju hranu i osnovne životne namirnice“, ocijenila je Vidovićeva.\n„Opcija da se plaća po realizovanom poslu je nešto drugo i to bi u velikoj mjeri doprinijelo olakšanju poslovanja privrede, ali treba napraviti analize šta bi to značilo za budžete“, rekla je Vidovićeva.\nTagoviCOVID-19 ekonimija Zora Vidović koronavirus finansije


Rim domaćin EP-a 2024: Italija po treći put organizuje kontinentalni šampionat – Atlex\nRim domaćin EP-a 2024: Italija po treći put organizuje kontinentalni šampionat\nStadion Olimpiko, Rim, Dijamantska liga 2020. - 17. septembar, 40. golden gala ''Pietro Menea''; Foto: Guliver/Getty Images/Paolo Bruno\nDomaćin 26. Evropskog prvenstva 2024. biće Rim i stadion Olimpiko, a pobeda je odneta gotovo jednoglasno na prvom danu 160. sastanka Evropskog atletskog saveta, dok će se drugog izabrati domaćini još dva šampionata ”starog kontinenta”.\nU konkurenciji za poljskim gradom Katovicema za italijansku prestonicu je glasalo 14 od 16 delegata koji su se u utorak sastali putem video linka. Oba kandidata su predstavila svoje planove i programe nakon čega je usledilo glasanje.\nNakon otkazivanja ovogodišnjeg prvenstva Evrope koje je trebalo da se održi u Parizu zbog epidemije koronavirusa, Minhen će preuzeti ulogu domaćina 25. šampionata od francuske prestonice 2022., a dve godine kasnije Italija će po treći put okupiti najbolje atletičare ”starog kontinenta”.\n– Veoma smo zadovoljni što objavljujemo da će Rim biti domaćin Evropskog prvenstva u atletici 2024. godine, a takođe bismo želeli da se zahvalimo Katovicema na odličnoj ponudi. Italija je već pokazala da su sposobni da organizuju odlična atletska prvenstva u svim starosnim kategorijama i siguran sam da će se i atletičari i navijači radovati putovanju u Rim 2024. – izjavio je VD predsednik evropske atletike Dobromir Karamarinov.\nPoslednji put Italije je bila domaćin Evropskog prvenstva u atletici pre 46 godina kada se ”krem” atletike ”starog kontinenta” takođe okupio u Rimu 1974. godine. Pre toga, 1934. domaćin je bio Torino. Međutim italijanska prestonica bila je umeđuvremenu domaćin Svetskog prvenstva, takođe na stadionu Olimpiko, 1987. kada je postavljen još uvek aktuelni svetski rekord u skoku uvis za žene od strane Bugarke Stefke Kostadinove od 2,09 metara.\nStadionu koji će 2024. organizovati kontinentalni šampionat 1960. bio je domaćin i Olimpijskih igara, a svake godine na njemu se organizuje i miting Dijamantske lige.\nStadion Olimpiko sa pomoćnim stadionom, Rim 2007., pre postavljenja novih stolica; Foto: Guliver/Getty Images/Gareth Cattermole\nMogući razlog za ovako ubedljivu pobedu leži u tome što će Poljaci narednog marta biće domaćini dvoranskog prvenstva Evrope u Torunju.\nOno što će biti jedinstveno na ovom šampionatu je da se neće celo takmičenje održati na stadionu Olimpiko. Određene discipline trebalo bi da budu održane u podnožju Koloseuma, dok će cilj polumaratona gledati na Trg Svetog Petra.\nDrugog dana 160. sastanka Evropskog atletskog saveta, u sredu, odrediće se domaćini Evropskih šampionata 2023. za seniore u dvorani i u23 na otvorenom.\nTags: Evropska atletika Evropsko prvenstvo Rim 2024\nNext Torunj pa Istanbul: Evropsko prvenstvo u dvorani 2023. prvi put u Turskoj!


Inženjerijske jedinice izlaze na granicu BiH i Srbije? - Sputnjik Srbija\nInženjerijske jedinice izlaze na granicu BiH i Srbije?\n13:08 25.06.2019 Preuzmite kraći link\nInstitucije BiH pripremile su novi plan delovanja s ciljem odbrane granice BiH, koji podrazumeva postavljanje prepreka na lokacije koje su pogodne za ilegalne prelaske, a sudbina te analize biće poznata nakon sednice Saveta ministara u tehničkom mandatu u četvrtak, 27. juna, piše „Glas Srpske“.\nUz redovnu informaciju o stanju u oblasti migracija u vezi sa povećanim prilivom migranata, pred ministrima bi trebalo da se nađe informacija o lokalitetima nelegalnog ulaska migranata u BiH iz Srbije i Crne Gore, sa predlogom mera i planom aktivnosti o angažovanju inženjerijskih jedinica Oružanih snaga BiH na zaprečavanju lokaliteta nelegalnog ulaska migranata.\nPredsedništvo BiH je još polovinom aprila zadužilo Savet ministara u tehničkom mandatu da dostavi sveobuhvatan plan za delovanje institucija BiH, Republike Srpske i Federacije BiH u skladu sa nadležnostima radi sprečavanja povećanog priliva migranata, nakon čega su ministarstva bezbednosti i odbrane zadužena za izradu plana.\nU toj raspodeli poslova resor odbrane je zadužen za deo u vezi sa angažovanjem inženjerijskih jedinica s ciljem zaprečavanja prelaza koje koriste migranti na granicama BiH, Srbije i Crne Gore.\nGranica BiH iznosi 1.605 kilometara, a nadležni u BiH su sa kolegama iz Srbije, Hrvatske i Crne Gore ranije radili na blokiranju pogodnih lokacija za ilegalne prelaske migranata, te krijumčarenja ljudi i robe.\nBiH i Srbija su 2015. godine parafirale „Elaborat zaprečavanja putnih pravaca pogodnih za ilegalni prelazak prevoznim sredstvima“.\nSrbija je pre dve godine blokirala četiri, a Granična policija BiH sedam lokacija, dok su ranije realizovani projekti te vrste sa Hrvatskom i Crnom Gorom, kojima je blokirano više od 100 pogodnih lokacija.


ЈОВАНОВИЋ: Србији важни образовање и наука | Унија синдиката просветних радника Војводине УСПРВ\nJOVANOVIĆ: Srbiji važni obrazovanje i nauka\nObrazovanje i znanje treba da predstavljaju jedan od najvažnijih oslonaca u sprovođenju promena i reformi koje preduzimamo i ove oblasti moramo unapređivati kako bismo što pre postali deo evropskog obrazovnog prostora – rekao je ministar prosvete.\nMinistar prosvete Tomislav Jovanović, na poziv hrvatskog kolege Željka Jovanovića, prisustvovao je u Rijeci osnivačkoj konferenciji Centra za napredne studije Jugoistočne Evrope, na kojoj je ukazao da Srbija u procesu evropskih integracija posebnu važnost daje obrazovanju i nauci.\n- Obrazovanje i znanje treba da predstavljaju jedan od najvažnijih oslonaca u sprovođenju promena i reformi koje preduzimamo i ove oblasti moramo unapređivati kako bismo što pre postali deo evropskog obrazovnog prostora – rekao je srpski ministar prosvete.\nCilj Centra za napredne studije je osnaživanje institucionalne saradnje, neposrednih oblika komunikacije mladih i afirmisanih naučnika, koji bi trebalo da obezbede ekonomičniji i efikasniji interdisciplinarni rad.\nCentar će, kako je navedeno, povezivati naučno-istraživačke institucije Jugoistočne Evrope.


05/11/2019 - Страница 2 од 2 - Dnevnik Juga\nPočetna / 2019 / новембар / 05 (strana 2)\nLeskovčanka Nina Stanisavljević u reprezentaciji Srbije na Evropskom prvenstvu za seniore u Glazgovu\nSrdjan Stamenkovic 05/11/2019\tLeskovac, SPORT 1\nLeskovčanka Nina Stanisavljević, članica Plivačkog kluba Dubočica, dobila je poziv da bude u sastavu reprezentacije Srbije na Evrospkom prvenstvu za seniore koje će biti održano u Glazgovu. Nina Stanisavljević će biti deo petočlane srpske selekcije koja će se od 4. do 8. decembra nadmetati za naslov najboljeg u Evropi. Normu …\nSaopstenje 05/11/2019\tDRUŠTVO, Leskovac 0\nU periodu od 7.do 26.novembra, zbog izvođenja radova na asvaltiranju habajućeg sloja u punom profilu na deonici puta od Vlasotinca do Svođa, dolaziće do prekida saobraćaja svakoga dana dva puta po tri sata u terminima od 8.30h do 11.30h i 13.30h do 16.30h. U preduzeću Trejs, koje izvodi radove, napominju …\nŠestoro povređenih u udesima u Svetoilijskoj, Radničkoj i ulici Koče Kapetana, požari u Brestovcu i Lapotincu\nU protekla dvadesetčetiri časa, na području Policijske uprave u Leskovcu dogodile su se četiri saobraćajne nezgode u kojima su dve osobe zadobile teške i četiri osobe lake telesne povrede. Saobraćajne nezgode su se dogodile u Bojniku i u Leskovcu u ulicama Svetoilijska, Radnička i Кoče Кapetana. Uzroci saobraćajnih nezgoda su …\nIzložba likovnih i literarnih radova „Izlaz“ 6. novembra u Narodnoj biblioteci\nDnevnik Juga 05/11/2019\tKULTURA, Leskovac 0\nU sredu, 6. novembra 2019. godine u 18.00 časova u Čitaonici Narodne biblioteke „Radoje Domanović“ u Leskovcu u saradnji sa Okružnim zatvorom u Leskovcu organizuje se otvaranje retrospektivne izložbe literarnih i likovnih radova lica lišenih slobode „Izlaz“. Nakon dobijenog poklona od članova likovne sekcije lica lišenih slobode „Free Aps“, koji …\nStudijska poseta učenika TUŠ-a Narodnoj banci Srbije i kompaniji Coca Cola\nPrethodnog vikkenda učenici drugog i trećeg razreda Trgovinsko-ugostiteljske škole Leskovac ,obrazovnog profila komercijalista u okviru projekta „Finansijsko opismenjavanje učenika“ posetili su izložbeni prostor Narodne banke Srbije i učestvovali premijerno na radionici „Znamenite ličnosti na novčanicama“. Učenici su bili u mogućnosti da obiđu muzej NBS, gde su im stručni kustosi objasnili …\nDnevnik Juga 05/11/2019\tLeskovac, SPORT 0\nOd četvrtka do nedelje trajao je jedan od najprestižnijih plivačkih mitinga u regionu – Zrenjaninski Gran pri.Ove godine, za titulu najboljeg plivalo je oko 400 plivačica i plivača iz 48 klubova iz: Srbije, Francuske, italije, Slovenije, Turske, Rumunije, Makedonije, Madjarske, BiH. U ovakvoj konkurenciji, plivači Dubočice su fantastičnim trkama uspeli …\nPečenjevce – Najuspešnije selo u Srbiji\nNa završnoj priredbi tradicionalne manifestacije „Susreti sela Srbije “ u organizaciji Kulturno prosvetna zajednice Srbije pod pokroviteljstvom Ministarstva kulture i informisanja koja je održana u Lozoviku, za najbolje selo u Srbiji u 2019. godini u konkurenciji sela do dve hiljade stanovnika proglašeno je Pečenjevce (grad Leskovac). U ime Pečenjevca nagradu …\nOdržano predavanje na temu „Novine zakona o računovodstvu“\nU Privrednoj komori Leskovac održano je savetovanje na temu „Novine zakona o računovodstvu“. Savetovanje je organizovano u saradnji sa Poreskom kancelarijom „Tatić“ doo Beograd i Udruženjem računovođa i knjigovođa Srbije. Igor Tatić, direktor Poreske kancelarije „Tatić“, napomenuo je da se ova firma bavi izdavaštvom, edukacijom i klasičnim konsultantskim uslugama. „Izdajemo …


Pre sedam godina gradonačelnik dr Goran Cvetanović preuzeo odgovornost za Leskovac - TV 4S\nPre sedam godina gradonačelnik dr Goran Cvetanović preuzeo odgovornost za Leskovac\nOd tv4s objavljen 6 новембра, 2019\n,,Na današnji dan pre 7 godina stali smo pred naše sugrađane i obećali im da ćemo raditi isključivo za njihovu dobrobit“ , rekao je gradonačelnik Leskovca dr Goran Cvetanović koji se obratio novinarima u Svečanoj sali grada. On je dodao da je, kako on, tako i njegov tim ponosan na svaki milimetar urađenih puteva, svaki kvadratni metar novih fasada na školama, svako novootvoreno radno mesto, na mlade talente koji su u ovom periodu nagrađeni, na poljoprivrednika kome smo pomogli, na svako dete koje smo usrećili“.\nCvetanović je naglasio da sve što aktuelno gradsko rukovodstvo radi, radi za dobrobit mladih i za buduća pokoljenja koja će nekada biti ponosna na rezultate koji će im biti ostavljeni.\nGrad Leskovac, kao grad sa povoljnim poslovnim okruženjem razvija se i zahvaljujući podršci Vlade Srbije koja je shvatila nužnost razvoja juga zemlje istakao je Cvetanović.\nOn je podvukao da je ponosan zbog pokrenutih projekata koji su pre njega bili simbol propasti grada poput objekata leskovačkog Sajma i Hotela Beograd, a koji se sada ponovo adaptiraju.\nCvetanović je najavio za sledeću nedelju nastavak radova na adaptaciji zgrade osnovne škole ,,Josif Kostić“, za šta je obezbeđena suma od 60 miliona dinara , a čeka se samo da izvođač radova pruži bankarsku garanciju, a radovi će biti okončani za sto dana.\nKapitalni projekat na čiju se realizaciju dugo čekalo je i izgradnja gradskog trga. Kako je rekao Cvetanović izvođač radova će zvanično biti uveden u posao u utorak. On je ocenio da će uskoro početi i izgradnja Gradskog stadiona jer je u toku priprema dokumentacije ali i adaptacija bulevara Nikole Pašića.\nCvetanović je podvukao da se uskoro završava prva faza rekonstrukcije Opšte bolnice jer je urađeno 95 odsto posla u šta je ulođeno 5 miliona evra. On je istakao da će druga faza u vrednosti od 15 miliona evra krenuti marta 2020. kada će biti nabavljena oprema čime će se znatno unaprediti rad.On je podsetio da je za rekonstrukciju bolnice opredeljena suma od 21 milion evra.\nGradonačelnik je zahvalio svom timu , kao i medijima koji su za proteklih sedam godina izveštavali građane o svim aktivnostima kabineta i lokalne samouprave.


Milić: Potez Prištine unutarkosovsko razračunavanje - The Center for Euro-Atlantic Studies – CEAS\nMilić: Potez Prištine unutarkosovsko razračunavanje\nWritten by Tanjug on 09 August 2021 .\nOsnivač Centra za evroatlanstke studije Jelena Milić kaže da za nju nije iznenađujuće što Skupština samoproglašene države Kosovo nije podržala rezoluciju za sprovođenje Vašingtonskog sporazuma o normalizaciji ekonomskih odnosa i ocenjuje da je arogantno i neprimereno to što Priština smatra da sadašnja administracija SAD neće poštovati sporazum Trampove administracije.\nMilić za Tanjug kaže da je ta odluka i vrlo korisna, jer se sada zna šta ko o tom sporazumu misli i navodi da je neprijatno iznenađena stavovima zvaničnika Prištine koji smatraju da Vašingtonski sporazumi nisu relevantni međunarodni sporazumi.\nNavodi i da ova odluka kosovskih institucija dolazi u važnom periodu kada se, kako kaže, zahuktava obeležavanje važnih godišnjica između Srbije i SAD, što nije samo 140 godina od uspostavljanja diplomatskih odnosa, već i 20 godina rada USAID-a i 15 godina saradnje sa Nacionalnom gardom Ohaja.\nMilić ukazuje i na selektivnu primenu Vašingtonskog sporazuma koju realizuju kosovske institucije i kaže da nisu vratili priznanje od strane Izraela, odnosno "uzimaju ono što im odgovara, a rezolucijama negiraju ono što im ne odgovara".\nDodaje da su sada SAD na redu da se odrede prema toj odluci, a da smo na dobrom tragu što se Srbije tiče i da je to ocena na osnovu nedavnih negativnih izjava iz ambasade SAD u Prištini o neučešću Kosova u inicijativi "Otvoreni Balkan".\nUkazuje na to da u inicijativi učestvuju dve regionalne NATO članice - Severna Makedonija i Albanija.\n"Odnos američke administracije prema neučešću Kosova u Otvorenom Balkanu mi daje razlog za optimizam da će se slični stavovi zadržati i sa smenom administarcije i ambasadora SAD u Prištini, što još uvek čekamo. Ova opomena u vezi Otvorenog Balkana mi daje razlog za optimizam", kaže Milić.\nZa Milić, odbijanje Vašingtonskog sporazuma u Skupštini Kosova govori i da se onaj deo koji ide u prilog Srbije, a koji se tiče raspodele resursa pre svega na severu Kosova, dobro pregovora.\n"Da nije tako Aljbin Kurti bi bio sretniji, imao bi eksplicitniji stav. I predlog upotrebe Gazivoda ide u prilog onome što Srbija tvrdi da ima prostora za kompromis", kaže Milić i dodaje da se nada da bi tako nešto moglo da se desi i sa Trepčom nakon 20 godina.\nPodsećajući da se uskoro završaca faza moratorijuma na priznavanje i otpriznavanje nezavisnosti Kosova po Vašingtonskom sporazumu, Milić primećujući da nije sigurna koliko su prištinski zvaničnici ikada to i poštovali, smatra da bi ukidanje moratorijuma bila greška.\nKako navodi, politika otpriznavanja dala je dobre rezultate, ali s obzirom na to da se jednom sa tim stalo, sada je teško uzeti zamajac i krenuti ponovo.\n"Srbija treba što bolje da ispunjava svoje obaveze, da ne bude revizionista. Na međunarodnom planu revizionizam međunarodnih sporazuma nije popularan", smatra Milić i ukazuje na to i da se vojska iz Avganistana povlači na osnovu ocena koje je dala Trampova administracija.\nMilić kaže da se u poslednjih par meseci vidi jedno gradirano, strukturno pojačanje odnosa između Prištine i Grčke i kaže da bi eventualno priznanje nezavisnosti Kosova jedino trenutno moglo da bude podsticaj i obaveza za Prištinu da krene dalje sa poštovanjem sporazuma.\nDodaje da bi za Srbiju to bila loša vest naročito posle priznanja od strane Izraela, ali primećuje da od svih zemalja koje nisu priznale Kosovo, priznanje Grčke bilo bi najbezbolno i izazvalo bi najmanje posledica u smislu domino efekta.\n"Priznanje Grčke je jedino trenutno što postoji kao podsticaj administraciji u Prištini da krene dalje, to bi bila obaveza za veću fleksibinost Kosova, a to bi bio veliki ustupak Grčke koja bi za to tražila kompenzaciju o objedinjenju Kipra i mislim da objedinjenje Kipra i razdvajanje Kosova mogu da idu u istom paketu", kaže Milić.


Novosti Archives - Otkup Vozila\nBy Otkup Vozila Novosti јан 15, 2021\nU 2021. godini, kompanija BMW obeležava 20 godina postojanja svog iDrive multimedijalnog sistema koji je prvi put pokrenut 2001. godine. CIlj iDrive sistema je da korisniku pruži lakši pristup medijima i navigaciji na brz i jednostavan način. Sastoji se od glavnog LCD ekrana koji je montiran desno od kontrolne table vozila. Kako se tehnologija razvijala,[…]\nBy Otkup Vozila Novosti јан 01, 2021\nAkcije korejske fabrike automobila Hyundai u porastu nakon mogućeg partnerstva sa američkim tehnološkim gigantom Apple Rast Hyundai akcija od preko 20% je zabeležen na svetskoj berzi nakon što je vest da su Hyundai i tehnološki gigant iz Kupertina, Kalifornje, Apple na korak do ostvarivanja saradnje o zajedničkoj proizvodnji automobila. Naime, reč je o automobilu na[…]\nBy Otkup Vozila Novosti дец 18, 2020\nPočetak devedesetih godina 20. veka se vezuje za početak promena i inovacija kada je reč o auto industriji što se jasno ogleda i u vozilima koja su bila na tržištu u ovom periodu. Tokom ovog perioda automobili su postali značno jači, brži i bolje opremljeni. Razvoj tehnologije u proizvodnji vozila je doveo do prvih automobila[…]\nBy Otkup Vozila Novosti дец 04, 2020\nPostoji izreka da je jednostavnost najuzvišeniji vid sofisticiranosti. Nažalost, sa ovom izrekom se uopšte ne slažemo jer bi to značilo da je onda Mercedes-Benz S-Klase jedno prilično ružno vozilo. Iako je mnogim proizvođačima širom sveta jedan od razloga velikog broja prodanih vozila upravo implementacija najsavremenijih tehničkih dostignuća, neki od njih su se potrudili i da[…]\nBy Otkup Vozila Novosti нов 20, 2020\nKako je korona virus promenio auto industriju i doveo do porasta kupovine vozila preko interneta. Pre pandemije, kupovina kola preko interneta je, na neki način, bila očekivana u zemljama EU, dalekog Istoka i severne Amerike. Iz tog razloga, došlo je do prave trke između proizvođača vozila, prodavaca, i zainteresovanih strana koje imaju profit od svega[…]\nBy Otkup Vozila Novosti нов 06, 2020\nPrednosti, mane i stvari na koje treba obratiti pažnju kada su u pitanju korišćene gume. 2020. godina je sa pandemijom korona virusa, dovela i velike ekonomske turbulencije koje, u velikoj meri, utiču na vozače širom sveta. Upravo iz ovog razloga, sve više se dovodi u pitanju da li treba kupovati polovne gume za vaše vozilo[…]\nBy Otkup Vozila Novosti окт 23, 2020\nProizvođač motora za timove RedBull i AlphaTauri se povlači iz sporta na kraju sezone 2021. godine Honda će se povući iz takmičenja Formula 1 na kraju sledeće sezone, navodeći potrebu da usmeri svoje resurse na proizvodnju baterija za električna vozila i vozila na alternativna goriva. Povlačenjem Honde iz F1 sporta znači da će timovi RedBull[…]\nBy Otkup Vozila Novosti окт 09, 2020\nSviđalo nam se to ili, električni automobili preuzimaju svetsko tržište a nama je samo da se za to pripremimo Električna vozila postaju sve zastupljenija širom sveta. Mnoge žalbe na njihovu nepraktičnost u smislu da prosto ne mogu ispuniti njihove potrebe bivaju odbačene kao koještarije. Međutim, mnogim ljudima to uopšte nisu besmislice, a pored brige o[…]\nBy Otkup Vozila Novosti сеп 25, 2020\nPredstavnici Uber tehnologija su prošlog utorka izjavili da će svako vozilo koje posluje preko ove platforme se kretati na električni pogon do 2040. godine. Takođe planiraju da uvedu razne mere pomoći do 2025. godine u nadi da inspirišu vozače da pređu na električna vozila. Ova pomoć pri prelasku na električna vozila će podrazumevati skoro 800[…]\nBy Otkup Vozila Novosti сеп 11, 2020\nPokretljiviji Defender sa 6 mesta je najzad stigao Kompanija Land Rover je isplanirala da ubaci nekoliko bitnih unapređenja u model Defender iako je ovaj “off-road” model ponovo na tržištu nešto manje od godinu dana a fanovi Land Rovera u SAD-u će najzad moći da kupe i kraću verziju ovog modela po imenu Defender 90 koji[…]


Vesić: Ekstremisti bi da zaustave Beograd - Beogradski Portal\nVesić: Ekstremisti bi da zaustave Beograd\nPovodom dojava o postavljenim bombama u beogradskim školama oglasio se zamenik gradonačelnika Beograda Goran Vesić.\n– Prema informacijama kojima raspolaže Gradski štab za vanredne situacije, primljene su anonimne dojave da su postavljene eksplozivne naprave u 174 osnovne škole, 97 srednjih škola, 78 isturenih odeljenja osnovnih škola i, verovali ili ne, čak u 42 specijalne škole – naveo je Vesić.\nPrema njegovim rečima policija je na terenu i vrši provere, a prva smena nastave u svim školama je otkazana. Kako je naglasio, deca i njihovi nastavnici i profesori potpuno su bezbedni, a to je najvažnije. Roditelji mogu da budu mirni.\n– Dojava da su bombe postavljene u svim beogradskim školama deo je specijalnog rata koji se vodi protiv Srbije. Jasno je da je namera onih koji vrše ove anonimne dojave da poremete normalan život u Srbiji, da naš grad predstave kao nebezbedan i da unesu nemir među građanke i građane. Neće im uspeti – istakao je zamenik gradonačelnika.


Čišćenje jezera Potpeć u Priboju 26. juna - Društvo - Dnevni list Danas\nPočetna » Društvo » Čišćenje jezera Potpeć u Priboju 26. juna\nČišćenje jezera Potpeć u Priboju 26. juna\nČišćenje jezera Potpeć od plastičnih flaša i ostalog plutajućeg otpada, u okviru akcije „Očistimo reke i jezera“ biće organizovano u sredu, 26. juna.\n1Piše: S. Bjelić 21. juna 2019. 17.00 Izmenjeno: 17.01\nPribojska lokalna samouprava je jedna od 13 u Srbiji koje su, na predlog dnevnog lista Blic, prihvatile organizaciju akcije, a u čišćenju će učestvovati sportska udruženja, javna preduzeća i nevladine organizacije.\nPanirano je da u toku čišćenja jezera rafteri, pomoću čamaca, plutajući otpad dospeo u Lim sa nesanitarnih deponija, prikupljaju od sredine jezera prema priobalju, smeće će sa obala uklanjati ostali učesnici akcije, a ono će se potom odvoziti na najbližu deponiju.\nU timu za organizaciju čišćenja su direktori JKP „Usluga“ i Turističke organizacije, predstavnici Kancelarije za mlade, ekoloških, rafting i ribolovačkih udruženja. Za koordinatora je izabran Dragan Ljeljen, novopostavljeni zamenik predsednika opštine zadužen za ruralni razvoj.\nJezero Potpeć , veštačka je akumulacija nastala izgradnjom istoimene hidroelektrane na reci Lim. Lim i jezero na njemu su u tom delu zagađeni nesanitarnim deponijama, dve velike i nekoliko manjih, koje se nalaze na njegovoj obali.\nNesanitarna deponija Stanjevine, na koju se već 40 godina nelegalno odlaže otpad, nalazi se na desnoj obali Lima, na ulazu u Prijepolje i sa nje se u reku svakodnevno survaju tone smeća. Ukoliko problem odlaganja smeća u opštinama Priboj, Prijepolje, Nova Varoš, ne bude dugoročno rešen izgradnjom sanitarne deponije, Pribojci će se, posle završetka gradnje hidroelektrane „Rekovići“, sa sličnim problemom plutajućeg otpada, najverovatnije suočiti i u samom gradu, gde se gradi ova hidroelektrana.\nInicijativa za izgradnju sanitarne deponija Banjica, kojom treba da se trajno reši problem odlaganja otpada iz Priboja, Prijepolja, Sjenice i Nove Varoši, pokrenuta je pre 15 godina . Najveći deo projektne dokumentacije za deponiju koja je do sada urađena, finansiran je sredstvima EU preko programa EU PROGRES. Pre šest godina formirano je i „Društvo sa ograničenom odgovornošću za upravljanje čvrstim komunalnim otpadom na teritoriji Opštine Nova Varoš, Priboj, Prijepolje i Sjenica “Regionalna sanitarna deponija Banjica DOO Nova Varoš“. Gradnju „Banjice“ onemogućavaju i komšijske nesuglasice.\nNovovarošani su optuživali predstavnike Priboja i Sjenice da ne plaćaju obaveze, pa tako sabotiraju rad formiranog preduzeća i koče dolazak stranih donacija. Iz Priboja bi odgovarali da u Novoj Varoši ne postoje ni kadrovski ni tehnički kapaciteti da se izvede tako složen i važan projekat. Pribojci su pre pet godina „zapretili“ komšijama iz Nove Varoši da im više neće dopustiti odlaganje smeća na deponiju u Druglićima koja je još uvek u upotrebi, koja takođe predstavlja neadekvatno rešenje i veliki izvor zagađenja reke Lim.\nČišćenje, deponija, potpeco jezero, smecePriboj\nDvanaest novoinficiranih u Zlatiborskom okrugu\n21. juna 2019. u 23.12\nE šansa je da narod sazna sada šta se dešavalo sa gradnjom te deponije pre 14 godina.Naime ta deponija je gradjena ,40% finansirale te 4 opštine i 60% republika Srbija …nosioc posla Beogradjevina …gradjena 2 godine i radovi prekinuti da bi glavni izvodjac namirio sebe a podizvodjače ostavio ne izmirene i kako tada tako danas vuku se po sudu za naplatu radova .Dakle od 2008 godine radovi su obustavljeni….pitanje je šta dalje a Lim ce i dalje grcati u djubretu naseg nemara korupcije i brige za prirodom.


Wizz Air: Novo u ponudi | Play Travel\nWizz Air: Novo u ponudi\nWizz Air: Novi letovi, novi avioni, nove opcije\nLow cost avio kompanija Wizz Air jedna je od najcenjenijih kompanija ovog tipa, ali to je ne zaustavlja u želji da učvrsti svoj položaj na evropskom nebu.\nPočetkom ovog meseca Wizz Air je omogućio lakše poništavanje i promenu čekirane avio karte. Ovo je odlična vest jer sada može da se promeni let ili ime putnika, ako je došlo do greške, ali i da se kupe naknadne usluge kao dodatni prtljag, rezervacija sedišta, kupovina prioritetnog ukrcavanja ili sedišta sa većim komforom – što su sve opcije koje se nisu mogle menjati nakon što je avio karta bila već čekirana. Svi oni koji se predomisle biće u mogućnosti da promene prethodnu rezervaciju, sve dok je to u propisanom vremenskom intervalu pred poletanje aviona.\nPredstavnici ove low cost avio kompanije, u toku jučerašnjeg dana, objavili su kako će prethodna narudžbina 26 Airbus A320 aviona biti promenjena tako da ona podrazumeva i sedam metara veće Airbus A321 letelice koje imaju mesta za dodatnih 40 putnika. Wizz Air već poseduje 45 Airbus A320 aviona, a izmena prethodno naručenih aviona došla je očigledno zbog popularnih linija koje mađarska avio kompanija ima.\nPored toga Wizz Air u planu ima i uvođenje brojnih novih destinacija u Izraelu, Azerbejdžanu, Dubaiu u Ujedinjenim Arapskim Emiratima i Rusiji, kao i uspostavljanje nove linije od Donjecka do Kipra, krajem marta naredne godine, do kojih će sigurno leteti baš ovi novi avioni.\nDomaćim putnicima možda će najinteresantnije biti to što Wizz Air planira da poveća broj polazaka na relaciji Budimpešta do Moskva sa sadašnjih pet letova, kao i povratne letove na ovoj liniji sa sadašnjih četiri povratka, za vreme novogodišnjih praznika, a zatim i Uskrsa, da bi od 14. juna do 14. septembra ovaj broj dostigao svakodnevne letove. Dodatni letovi će biti u jutarnjim i večernjim satima, kako bi mađarska low cost avio kompanija olakšala poslovna putovanja svojim putnicima.\nKada se uzme u obzir povoljna ponuda avio kompanije Wizz Air i jeftine avio karte bilo iz Beograda, ili iz centrale ove low cost avio kompanije u Budimpešti, ovakve vesti mogu samo da se ocene kao pozitivne.\nBudimpesta Dubai Budimpesta Moskva Low Cost Wizz Air


DRŽALI GA KAO LJUBIMCA Jelen UBIO čoveka i povredio njegovu ženu\nJelen koji je držan kao ljubimac usmrtio je jednog čoveka i teško povredio njegovu suprugu u Australiji, saopštila je danas policija.\nOvo je prvi ovakav napad u poslednjih nekoliko godina, a dogodio se u vreme sezone parenja, kada jeleni postaju agresivni.\nŽivotinja, mešanac losa i jelena, napala je čoveka kada je ušao u njen ograđeni prostor na svom imanju nedaleko od grada Vangarat, 200 kilometara severoistočno od Melburna.\nŽena je pokušala da mu pomogne, ali je jelen i nju teško povredio, navodi policija.\n- Nažalost, povrede muškarca bile su fatalne, a žena je zadobila povrede opasne po život - izjavio je novinarima policijski narednik Pol Pursel.\nPolicajci su usmrtili jelena iz vatrenog oružja nakon što su stigli na lice mesta.\nJeleni su dovedeni u Australiju tokom 19. veka i imaju status vrste koja nanosi štetu. Oko milion divljih jelena živi u državi Viktorija, navodi se u procenama državnih službi.\nOve životinje su najagresivnije tokom godišnje sezone parenja.\n- To je veoma, veoma kratka, ali oštra sezona kada oni postaju agresivni i bore se međusobno - izjavio je Dejvid Vos iz Australijskog udruženja za jelene.\nOn kaže da jeleni obično beže kada naiđu ljudu, ali da ova životinja "nije imala kuda i umesto toga je napala".\nPolicija nije objavila detalje događaja.


"Neograničeni" prekid vatre u Gazi\nPalestinska deca proslavljaju "pobedu nad Izraelom" posle proglašenja primirja u gradu Gazi, 26. avgusta 2014.\nIzrael i Palestinci prihvatili su novo “neograničeno” primirje posle 50-dnevnih sukoba u Gazi kojom upravlja ekstremistička grupa Hamas.\nPrimirje je stupilo na snagu u šest sati popodne po srednjeevropskom vremenu. Egipat je posredovao u postizanju ovog dogovora prema kome će Izrael ublažiti blokadu Gaze i dozvoliti dostavljanje humanitarne pomoći i gradjevinskog materijala za obnovu ratom opustošene enklave.\nKao deo dogovora o primirju, sukobljene strane su se takodje saglasile da povedu razgovore o trajnijem sporazumu tokom kojih će razmotriti i zahteve Izraela za razoružanje Hamasa i palestinske zahteve za okončanje blokade i otvaranje luke i aerodrome u Gazi.\nSukobi su nastavljeni danas pre objavljivanja primirja. U novim vazdušnim napadima Izrael je prethodno bombardovao i gotovo potpuno uništio dve najviše zgrade u Gazi. U sukobima koji su počeli 8. jula poginulo je vise od 2100 Palestinaca i 68 Izraelaca, medju kojima samo 10 civila.


Ostali sportovi - Karate: Stefan Lugić treći u Sloveniji\nTakmičari Dinama i proteklog vikenda su nastavili sa uspesima i odličnim rezultatima završetku jesenje takmičarske sezone. Već po tradiciji Reprezentacija Srbije nastupila je na međunarodnom turniru u Trbovlju u Sloveniji. Nastupili su najbolji kadeti, juniori i mlađi seniori Srbije kojima je ovo prava provera za Evropsko prvenstvo koje će se održati februara 2012.godine u Arzebejdžanu.\nIz Karate kluba Dinamo nastupio je mlađi senior Stefan Lugić, aktuelni prvak Srbije u kategoriji do 78kg i ponovo je potvrdio svoj kvalitet i perspektivnost . Iako je namlađi sa 18 godina u uzrasnoj konkurenciji mlađih seniora od 18-20 godina on je osvojio bronzanu medalju pojedinačno u kategoriji, a zlatnu u ekipnoj konkurenciji. U finalu je zadnji meč za selekciju Srbije radio Stefan i sa 6:1 pobedio i doneo pobedu ekipi.\nTrener Stojadinov je zadovoljan nastupom Stefana, njegovom trenutnom formom i velikom borbenošću i željom za pobedom a sada mu predstoje naporne pripreme kako bi ozbiljno konkurisao za mesto za put u Baku. Najmlađi takmičari nastupili su na 10 po redu Nipon top ten turniru u Beogradu i osvojili 6 medalja.\nZlatnu medalju osvojila je pionirka Minja Varsaković u borbama.\nSrebrnu medalju osvojili su: nade Ana Markušev u katama i Sanja Varsaković i borbama.\nBronzanu medalju osvojili su : pionirka Sara Sušec u katama i pioniri Uroš Petrovački i Strahinja Božović u borbama.\nNa žalost, turnir je veoma loše organizovan uz katastrofalno i tendenciozno suđenje pa su neki takmičari drastično oštećeni pa je uspeh Dinama umanjen.


EPS mora da obaveštava državne čelnike o problemima\nTanjug 27. decembra 2021. 15:39\nBEOGRAD – Ljudi koji vode Elektroprivredu Srbije (EPS) moraju da shvate da su obavezni da obaveste sve važne činioce koji vode ovu državu kad se dese stvari kao što je požar u nedelju u bloku B1 u TENT-u, izjavila je danas potpredsednica vlade i ministarka rudarstva i energetike Zorana Mihajlović.\nMistarka je dodala da blok B1 u TENT-u još uvek nije na mreži zbog ovog incidenta.\n„Moram da priznam da i dalje postoji jedno nedovoljno razumevanje EPS-a da sve aktere u ovoj državi mora da informiše o onome što se dešava u njihovom sistemu“, rekla je Mihajlovićeva za Tanjug.\nOna je naglasila da je tokom energetske krize sredinom decembra cela država pomagala da se proizvodnje električne energije u EPS-u održi.\n„Kad je bio kolaps 11. i 12. decembra, mi smo celu noć proveli u vladi i organizovali da EPS dobije dovoljne količine mazuta,\n30-40 cisterni mazuta. Cela Vlada je pomogla, od policije do saobraćaja, NIS-a i tako dalje, da bismo imali dovoljno mazuta da bi uopšte mogli da održe svoj sistem. Mi jesmo bili na granici da bude ili ne bude, i sve vreme smo to radili“, naglasila je Mihajlovićeva.\nPonovila je da više niko u radnoj grupi formiranoj da rešava ove probleme nema nameru da govori o tome ko je odgovoran, jer se time sada bave druge institucije.\n„Međutim, kada se desilo ovo što se desilo u TENT-u juče ujutro, činjenica je da EPS nije obavestio ni predsednika države, ni vladu, ni resorno Ministarstvo ni posebnu radnu grupu da postoiji problem u TENT-ovom bloku B1, upravo onom koji je bio revitalizovan od maja do decembra“, rekla je Mihajlovićeva.\nMinistarka je ocenila da se i dalje ne shvata da su sve nabrojane instance vlasti i EPS-a jedan sistem.\n„Mi više nemamo vremena ni minut, ni sekund da razmišljamo da li neko možada nije hteo, zašto nije hteo, to je obaveza ljudi kolji vode EPS da informišu apsoluitno sve važne činioce koji vode ovu državu kad se dese takve stvari“, rekla je Mihajlovićeva.\nInače, u nedelju ujutru oko 4.30 časova zapalio se mazut na gorioniku broj 21 u Termoelektrani „Nikola Tesla B1“, a požar je angažovanjem svih stručnih službi brzo ugašen, potvrđeno je juče Tanjugu u EPS-u i poručeno da je u toku provera sistema u skladu sa bezbednosnim procedurama, kako bi blok B1 u najkraćem roku bio vraćen na mrežu.\nU Vranju raspisan poziv za subvencije za samozapošljavanje\nFiskalni: Privatni penzioni fondovi nisu ispunili očekivanja\nPrivredna komora Srbije pokrenula onlajn obuke za…\nDigitalizuj poslovanje: Obuke za privrednike i sluzbenike\nEU komesarka Mekginis: Ne mogu se nuklearke izbaciti iz OIE\nDržavne obveznice za restituciju od danas na Beogradskoj…


Za opremanje farmi bespovratno milion i po - AgroSmart\nStočari će, shodno pravilniku o podsticajima za nabavku novih mašina i opreme, iz državne kase moći da u jednoj kalendarskoj godini dobiju podsticaj do 1.500.000 dinara.\nZa ostvarivanje prava na podsticaje neophodan je upis u Registar poljoprivrednih gazdinstava, a mogu ih dobiti:\nNeophodno je da u Registru ima prijavljen odgovarajući stočni fond (podatke o vrsti životinja i broju gazdinstva (HID) na kojima se drže ili uzgajaju).\nZa investicije koje se odnose na proizvodnju kravljeg mleka mogu da konkurišu oni koji imaju najviše 19 krava. Za investicije koje se odnose na proizvodnju ovčijeg i kozijeg mleka, potrebno je da imaju objekat upisan u Registar objekata, odnosno Registar odobrenih objekata u skladu sa zakonom kojim se uređuje veterinarstvo. Za investicije koje se odnose na pčelarstvo mogu da konkurišu oni koji imaju od pet do 500 košnica pčela prijavljenih u Centralnoj bazi podataka o obeležavanju životinja kod Uprave za veterinu.\nKada je o investicijima koje se odnose na proizvodnju mesa reč, ukupni kapacitet objekta upisanog u Registar objekata, odnosno Registar odobrenih objekata, u skladu sa zakonom kojim se uređuje veterinarstvo, treba da iznosi najviše 19 goveda i/ili najviše 149 ovaca i koza i/ili najviše 29 krmača i/ili najviše 99 tovnih svinja po turnusu i/ili najviše 3.999 brojlera po turnusu i/ili najviše 399 tovnih ćurki po turnusu.\nZa investicije koje se odnose na proizvodnju konzumnih kokošijih jaja, objekat mora da bude upisan u Registar objekata, odnosno Registar odobrenih objekata u skladu sa zakonom kojim se uređuje veterinarstvo.\nPodsticaji za investicije u nabavku novih mašina i opreme daju se za:\nPodsticaji se isplaćuju na osnovu rešenja direktora Uprave za agrarna plaćanja, na namenski račun korisnika podsticaja upisan u Registar. Podsticaji se isplaćuju po redosledu podnošenja uredno podnetih zahteva u skladu sa zakonom kojim se uređuju podsticaji u poljoprivredi i ruralnom razvoju, a do iznosa finansijskih sredstava utvrđenog posebnim propisom kojim se uređuje raspodela podsticaja u poljoprivredi i ruralnom razvoju.\nZahtevi za ostvarivanje prava na podsticaje podneti do dana stupanja na snagu ovog pravilnika (23. Juna) rešavaće se u skladu sa propisom koji je bio na snazi u vreme njihovog podnošenja.\nOvde možete preuzeti pravilnik, listu dozvoljenih investicija i zahtev:


Strašno: Isisavanje sala i plastične operacije u igrici za devojčice (FOTO)\nHirurški rezovi, isisavanje sala i Barbi standardi lepote osnovni su elementi aplikacije namenjenoj devojčicama od 9 godina pa naviše\nVesti 15.01.2014. - 12:08h Autor: huffingtonpost.com\nU poslednjem direknom napadu protiv ženskog tela i samopouzdanja malih devojčica, napravljena je aplikacija koja estetsku hirurgiju pretvara u igru za devetogodišnju decu.\nAplikacija koja se zove "Plastična operacija, plastični hirurg i bolnica za estetsku hirurgiju - Barbi verzija" ohrabruje korisnike da poprave telo Barbi, iako izgled lutke već karakterišu nedostižni standardi lepote. I to nije sve, već postaje još gore.\n- Ova nesrećna devojčica ima toliko viška kilograma, da nijedna dijeta ne može da joj pomogne - piše u objašnjenju aplikacije, u kojem se navodi i sledeće:\n- U našoj klinici ona može da ode na operaciju koja se zove liposukcija, zahvaljujući kojoj može da postane mršava i lepa. Moraćemo da napravimo male rezove na njenim problematičnim delovima i da isisamo višak sala. Da li hoćete da je operišete, doktore?\nAplikacija koju je objavio pre godinu dana Korina Gejm, nije preporučljiva za decu uzrasta ispod 9 godina, zbog "srednje realnih scena nasilja koje se povremeno pojavljuju".\nZbog svega ovoga, ne iznenađuje činjenica da je ova aplikacija izazvala pravu buru na društvenim mrežama. Prvo su se oglasila brojna feministička udruženja, a zatim su i sa drugih strana krenule da pristižu mnogobrojne kritike.\n- Kada sam prvi put videla ovo, pomislila sam da je toliko odvratno da mora da je u pitanju ironija. Zaboga, kome je moglo da padne na pamet da devojčice hoće da se igraju plastične hirurgije - izjavila je Tamzin Keli, urednica sajta Parentdish.co.uk, i dodala:\n- Roditelji dece uzrasta od 9 i više godina bili bi zaprepašćeni pri pomisli da njihova deca znaju bilo šta o plastičnoj hirurgiji i o procenama o nekome na osnovu fizičkog izgleda.\nAplikacija je takođe dostupna i na Gugl pleju, pod nazivom "Plastična hirurgija".\n- Barbara voli da jede mnogo hamburgera i čokolade i shvatila je da je ružna - navodi se u objašnjenju Gugl Pleja, u kojem takođe stoji i sledeće:\n- Ni sekund više ne može da se bori sa svojom situacijom, i danas će plastični hirurg da izvrši operaciju na njenom telu kako bi vratio Barbari njen lep izgled, iako se ona svega toga plaši.\nPrema navodima Indipendenta, Gugl Plej podaci govore da je aplikacija instalirana između 500.000 i milion puta.


Danas se završava asfaltirnje 5 jednosmernih ulica, postavljaju se „ležeći policajci“\nNovi sloj asfalta do kraja dana dobiće ulice u centralnoj gradskoj zoni – Cara Dušana, Maksima Gorkog, Ratka Pavlovića, Radoja Domanovića i dela ulice Vojvode Mišića, koje će ubuduće biti jednosmerne.\nDirektor JP „Direkcija i urbanizam“ Leskovac Novica Nikolić kazao je da je urađena izmena režima saobraćaja, pa je u skladu s tim postavljena vertikalna signalizacija.\n„Pozivam sve učesnike da se pridržavaju signalizacije“, apelovao je Nikolić.\nPored ovih 5, biće uskoro rekonstruisane još dve ulice – Partizanska i Ulica Goce Delčeva, a sve u sklopu istog ugovora.\nVrednost ugovora je 33,4 miliona dinara, investitor je grad Leskovac, a izvođč radova ABM i CD His iz Niša.\n„U skladu sa Zakonom o putevima, danas smo dobili izmenu režima saobraćaja i u delu Svetoilijske i Ulice Južnomoravskih brigada, na raskrsnici, tako da će do nedelje biti preusmeren saobraćaj, delimično zaustavljan, kako bismo završili rekonstrukciju i te saobraćajnice“.\nPostavljeni su takozvanih ležeći policajci na više lokacija, pored OŠ „Vase Pelagić“, vrtića „Majora Tepića“, vrtića u Ulici Ljube Nenadovića, a vrlo brzo postaviće se na opštinskom putu pored škole u Donjoj Jajini, i pored škola u Gornjem Krajincu i Bogojevcu.\nDa li znate koliko mladih Leskovčana je poginulo poslednjih godina u saobraćajnim nesrećama? PODACI SU ZABRINJAVAJUĆI\nLESKOVAC - Iiz gradske kase na račun Centra za socijalni rad danas je uplaćeno 5,2 miliona dinara, na osnovu čega će 1.032 deteta iz socijalno ugroženih…\nOdzvonilo lutanju po šalterima raznih službi\nVRANJE - Građani sa teritorije grada Vranja, nisu više u obavezi da sami prikupljaju neophodnu dokumentaciju ,koje se tiču službene evidencije, tokom…\nUskršnja izložba radova pacijenata u holu Opšte bolnice\nPIROT - U holu Opšte bolnice otvorena je izložba radova sa uskršnjim motivima pacijenata koji se leče na Odeljenju psihijatrije ove zdravstvene…\n09.05.2018. u 11:16\nNovica Nikolić treba da bude naš gradonačelnik, kada gospodin Cvetanović preuzme neku novu odgovornost na republičkom nivou.


Naslovna » U fokusu » Vesti » Pripadnici Vojske Srbije plivali za Časni krst širom Srbije\nOko 250 pripadnika Ministarstva odbrane i Vojske Srbije plivalo je danas za bogojavljenski krst i pomoglo u realizaciji te manifestacije na 22 lokacije širom Srbije.\nPobedniku plivanja za krst na Savskom jezeru u Beogradu, kadetu treće godine Vojne akademije Đorđu Rackoviću uručeni su Časni krst i pobednički plašt, a podršku Rackoviću pružilo je i 30 kadeta Vojne akademije koji su pre plivanja prisustvovali liturgiji u Hramu Svetog Đorđa na Čukarici i učestvovali u bogojavljenskoj litiji od tog hrama do Savskog jezera.\nMinistar Vulin je čestitao svima koji su danas za Časni krst preplivali stazu od 33 metra, koja simblizuje godine Hristovog života i zahvalio okupljenom narodu zbog čuvanja tradicije.\n- Dok god je ovakvih momaka, dok god je ovakvog naroda, Srbi nikada i nigde neće biti sami. I dok je naše države, dok je naše Vlade i našeg predsednika, Srbi nikada neće biti sami. Srbija je izabrala da Srbi nigde i nikada više ne budu sami i ne budu ostavljeni. Zahvaljujem svim plivačima, ali zahvaljujem i svom narodu koji se okupio danas da još jednom potvrdi naš identitet, našu kulturu i religiju, da još jednom kaže da je Srbija bolje mesto za život, da je Srbija dovoljno hrabra, snažna da brine o sebi, ali i da brine o Srbima gde god da žive - poručio je ministar Vulin, pozdravljajući prisutne tradicionalnim bogojavljenskim pozdravom "Bog se javi".\nZamenik gradonačelnika Novog Sada Srđan Kružević zahvalio je Vojsci Srbije, Žandarmeriji, Srpskoj pravoslavnoj crkvi i svim ustanovama koje su Gradu Novom Sadu pomogle da se sedmi put za redom održi manifestacija plivanja za Časni krst i da zajedno pokažemo da se po pitanju očuvanja tradicije i običaja možemo svrstati u red onih koji su dostojni svojih predaka i potomaka.\nPobednik plivanja za Časni krst u Sremskoj Kamenici dvadesetdvogodišnji Nemanja Blagojević, ističe da mu je veliko zadovoljstvo što je doplivao prvi, a posebno jer prvi put pliva u tom mestu, gde je polaznik Centra za osnovnu policijsku obuku. Nemanja ističe da je do sada nekoliko puta plivao za Časni krst i da je plivanje njegova disciplina, jer je u rodnom gradu Kruševcu godinama trenirao vaterpolo i radio kao spasilac.\nU fokusu Vesti Pripadnici Vojske Srbije plivali za Časni krst širom Srbije


PLJUŠTE PRIJAVE RADNIKA\nIzvor: Alo.rs/Tanjug/D.K.,Lokalne novine | Obrenovac, 25.03.2020.\nPoslodavci koriste koronu, Ministarstvu pristižu prijave\nOd uvođenja vanrednog stanja, inspekciji rada javljali su se zaposleni sa žalbama da im poslodavac preti otkazom, ili insistira na sporazumnom raskidu radnog odnosa, kao i oni kojima prestaje radni odnos usled isteka ugovora o radu na određeno vreme, kažu u Ministarstvu rada.\nMinistar rada Zoran Đordevic ponovo je apelovao na poslodavce da ne otpuštaju radnike dok je na snazi vanredno stanje zbog koronavirusa i najavio da ce biti objavljena lista svih onih koji su nezakonito dali otkaz zaposlenima.\nPrema njegovim recima, preciznije informacije imace vec danas kada krene online prijava, mada vec imaju prijave radnika zbog otpuštanja.\nPrilikom dva izvršena inspekcijska nadzora, utvrđeno je da je zaposlenima prestao radni odnos na određeno vreme pa nije bilo osnova za preduzimanje mera iz domena nadležnosti inspekcije rada, kažu u Ministaratsvu. U narednom periodu inspekcija rada će postupati po ostalim podnetim zahtevima zaposlenih.\nTakođe, u vezi sa organizovanjem radnog procesa u periodu vanrednog stanja, primenu mera za bezbedan i zdrav rad, plaćeno odsustvo zaposlenih, zaposleni kod dva poslodavca iz Novog Sada - delatnost proizvodnje su se usmeno i putem anonimnih prijava obraćali Odeljenju inspekcije rada Novi Sad nakon čega su obavljeni vanredni inspekcijski nadzori.\nZaposleni koji imaju nedoumice o mogućnostima ili načinu ostvarivanja svojih prava po osnovu rada kod poslodavaca mogu se obratiti inspekciji rada gde mogu dobiti potrebne informacije.\nSvi koji mogu da rade od kuće za vreme vanrednog stanja, imaju pravo na punu platu po važećim propisima, rekao je ranije ministar Ðorđević.\nPo vladinoj Uredbu, koja se tiče rada poslodavaca, predviđeno da se za vreme vanrednog stanja organizuje rad na daljinu - rad od kuće, gde god je to moguće.\nTamo gde nije moguće organizovati rad od kuće, prema rečima ministra, poslodavac je u obavezi da organizuje rad u smenama, da se obezbedi higijenska sigurnost objekata, da se organizuju svi sastanci elektronskim putem, odloži službena putovanja. "Za zaposlene koji dele radni prostor sa više lica ili su u kontaktu sa drugim ljudima da se obezbede zaštitnu opremu", rekao je ministar i dodao da će inspekcija intenzivnije kontrolisati ojjekte.\nŠto se tiče mera, pri organizovanju rada u delatnosti građevinarstva, odnosno na gradilištima, radi zaštite bezbednosti i zdravlja zaposlenih poslodavac je dužan da postupa u skladu sa Aktom o proceni rizika na radnom mestu u radnoj okolini gradilišta, da primenjuje sve propisane mere za bezbedan i zdrav rad zaposleniha, a u periodu vanrednog stanja i u skladu sa Uredbom o organizovanju rada poslodavca za vreme vanrednog stanja .\nAko se tokom vanrednog stanja, dogodi povreda na radu, inspekcija rada će svakako obaviti nadzor, utvrditi činjenično stanje i preduzeti odgovarajuće mere iz domena nadležnosti inspekcije rada, navode u ministarstvu.


Jedno od njih glasilo je šta će srpski centar pokloniti vlasniku domaćina Ol-stara Majklu Džordanu koji u nedelju slavi 56. rođendan.\n- Konja, ili jednu od mojih koza - kroz smeh je rekao Jokić i dobrano nasmejao predstavnike sedme sile.\nŠto se tiče utakmice između Istoka i Zapada u kojoj će biti na klupi za rezerve, srpski centar smatra da ne treba predviđati pobednika, već se dobro zabaviti.\n- Probaću da se dobro provedem, da obaram protivnike jer će verovatno biti dosta brži (smeh). Želim da igram protiv Luke Dončića, to bi bilo baš zabavno - naveo je najbolji igrač Denvera ove sezone.\nOl-star meč počinje u noći između nedelje i ponedeljka u dva ujutru.


Iz Crne Gore ka EU: U potrazi za boljim životom\nTalas „azilanata u pokušaju“: Građani Crne Gore u Rožajama na putu ka EU\nVrhunac migrantske krize Crna Gora je doživjela početkom prošle godine. Međutim, nije se radilo o naglom prilivu izbjeglica i ekonomskih migranata sa bliskog istoka i sjevera Afrike, već građanima Crne Gore koji su se, vođeni željom za boljim životom, uputili u zapadnu Evropu. Iako je taj talas „azilanata u pokušaju“ bio samo kulminacija višedecenijskog problema, za rješenjem se traga tek sad.\nDa nije nevladinog sektora i da se čekalo na državu, za rješenjem problema iseljavanja građana Crne Gore ne bi se tragalo ni sada. Evropski pokret u Crnoj Gori skreće pažnju da nije u pitanju samo odlazak mladih i obrazovanih koji se često naziva „odliv mozgova“, već je problem mnogo širi.\n„Odlazak svih koji rade i na bilo koji način doprinose zajednici, predstavlja problem za cjelokupno društvo i državu“, kažu u Evropskom pokretu.\nPredsjednik ove nevladine organizacije, Momčilo Radulović kaže da odlazak jednog stočara koji je, da bi otišao u inostranstvo rasprodao cijelo stado, predstavlja problem za čitav skup ljudi kojima je on prodavao svoje proizvode, ali i od kojih je kupovao razne potrepštine.\n„Iako zvanična statistika pokazuje da se ovaj trend značajno smanjio u ovoj godini, uzroci i posljedice ovakvih kretanja stanovništva, primarno sa sjevera Crne Gore, moraju biti ispitani i adresirani da bi se potencijalni novi talasi spriječili. Broj tražilaca azila u zemljama EU nije značajan u poređenju sa drugim državama. Na nivou Njemačke se ne nalazimo ni među prvih deset. Ipak, ovo je značajno za zemlju koja stremi punopravnom članstvu u EU sa stanovišta brojeva, ali i imidža države“, rekao je Radulović.\nTokom debate o uzrocima i posljedicama ekonomske migracije u Evropsku uniju, koju je organizovao Evropski pokret u Crnoj Gori, govorila je šefica Kancelarije UNDP-a u Crnoj Gori, Fiona McCluney.\n„Ljudi se sele zbog niskog nivoa kvaliteta usluga, na primjer, zato što ne mogu da dobiju kvalitetno obrazovanje za svoju djecu. Drugo pitanje koje doprinosi ovoj pojavi je slaba mobilnost. U EU su dobri autoputevi, odnosno, transportne veze. Ljudi mogu da žive na selu, a da rade u mjestima gdje su dobili posao. Na kraju, nesigurnost, odnosno, neizvjesna budućnost. To su faktori koji guraju ljude“, zaključila je McCluney.\nBroj korisnika socijalne pomoći raste iz godine u godinu: Boris Marić\nKoliko je ukupna socijalno-ekonomska situacija u Crnoj Gori teška, potvrdili su podaci ministra rada i socijalnog staranja, Borisa Marića koji kaže da, prema zvaničnoj statistici, godišnje 64.000 građana u Crnoj Gori koji koriste neku vrstu pomoći čemu treba dodati korisnike još tri vrste materijalih davanja koja nijesu ušla u ovu statistiku, kao i jednokratne pomoći.\n„Broj korisnika socijalne pomoći se ne smanjuje, već naprotiv, neprestano raste“, rekao je Boris Marić zaključivši da je skoro trećina građana Crne Gore u stanju socijalne potrebe.\n„Drugi razlog je velika nezaposlenost koja je u julu iznosila preko 17 posto“, kaže Marić.\n„Što se društvo bude više razvijalo u pravcu demokratizacije, pune ekonomske konsolidacije i održivosti uz razvoj socijalnih mjera koje pogađaju cilj, to će migracije iz Crne Gore sve više postajati incident“, smatra Marić.\nKako je moguće da se građani Crne Gore, mahom sa siromašnijeg sjevera, iseljavaju već decenijama, da se taj proces intenzivira, a da država ništa ne preduzima.\nNedostatak koordinacije: Momčilo Radulović\nPredsjednik Evropskog pokreta Momčilo Radulović kaže da nema koordinacije na nivou državnih struktura na lokalnom i državnom nivou.\n„Nažalost, nema koordinacije ni između međunarodnih organizacija, ali ni između države Crne Gore i međunarodnih struktura, odnosno, pojedinih država članica EU“, rekao je Radulović.\nMaja prošle godine RSE je objavio reportažu iz Rožaja, gdje je sa žiteljima tog kraja koji su ka zapadnoj Evropi pošli ne vjerujući upozorenjima da azil, odnosno, trajni boravak u obećanom raju neće moći da steknu, razgovarala Lela Šćepanović.


Vučić kaže da mu je Putin obećao “povoljnu cijenu” plina za Srbiju | Starmo\nNaslovnica Region Vučić kaže da mu je Putin obećao “povoljnu cijenu” plina za Srbiju\nVučić kaže da mu je Putin obećao “povoljnu cijenu” plina za Srbiju\nBeograd — Nakon telefonskog razgovora s predsjednikom Ruske Federacije Vladimirom Putinom predsjednik Srbije Aleksandar Vučić najavio je kako će Srbija “i u sljedeće tri godine dobivati prirodni plin iz Rusije po povoljnoj cijeni”.\nVučić je rekao da je “imao dobar razgovor s ruskim predsjednikom, da su govorili o više različitih tema, a da je za Srbiju najvažnije to što su dogovoreni glavni elementi novog plinskog sporazuma, koji će biti potpisan na razdoblje od tri godine”, javio je RTS.\nSrbijanski predsjednik najavio je kako će formula za izračun cijene koja se do sada koristila “ostati ista, odnosno da će cijena plina za Srbiju biti veoma povoljna”.\nNakon razgovora s Putinom Vučić je uputio pismo direktoru “Gazproma” kako bi već sutra razgovarali o novim isporukama plina. Prema njegovim riječima, Srbiji će zbog industrijskog napretka u buduće biti potrebne veće količine plina.\n– Ako sve realizirao, imat ćemo po pitanju plina sigurnu zimu – poručio je predsjednik Srbije.\nJordan: Isticanje otrovnog plina – 10 mrtvih, na stotine ranjeno ili otrovano\nPutin prihvatio poziv na sastanak G20, ali se još ne zna kako će prisustvovati\nPutin će prvi put van Rusije nakon početka agresije na Ukrajinu\nVučić “nije optimista”, ali “Srbija mora ustrajati na evropskom putu”.


Čardaklije turistički kompleks Bosanski Petrovac\nIdilično i bajkovito seosko turističko domaćinstvo Čardaklije se nalazi u selu Vrtoče, u opštini Bosanski Petrovac, na magistralnom putu Bihać – Bosanski Petrovac, 12 km od Nacionalnog Parka Una, 2 sata od Jadranskog mora i 70 km od Plitvičkih jezera. Ideja o stvaranju seoskog domaćinstva „Čardaklije” potekla je od braće Zorana i Zdravka Radoševića koji su život svojih predaka od pre 150 godina utkali u sadašnji objekat „Čardaklije”. Nikola, predak vlasnika Zorana se spustio sa Velebita 1825. godine u pitominu Vrtoča. Napravio je, po porodičnoj priči, neobičnu kuću, usku a visoku, pa ga je selo prozvalo Čardaklijom, što je vremenom postalo simbol prepoznatljivosti porodice, kao i današnje etno celine, koja bukvalno pleni svojim zanimljivim izgledom, sadržajima i aktivnostima koje su na raspolaganju posetiocima.\nDanas, seosko domaćinstvo „Čardaklije” predstavlja staro rustično domaćinstvo koje širokog srce i osmeha dočekuje goste i nudi mogućnost odmora i uživanja u tradicionalnim jelima, pićima, opuštajućoj atmosferi u etno ambijentu. Seosko domaćinstvo „Čardaklije” je idealno mesto za relaksaciju, meditaciju, uživanja sva čula, šetnju šumskim proplancima daleko od gradske vreve i savremenog načina života.\nGlavni centralni objekat u okviru celine „Čardaklije” je Gostinjska kuća, izgrađena u tradicionalnom arhitektonskom stilu sa ukrasima i nameštajem potpuno svojstvenim za seosku kuću. U prizemlju gostinjske kuće je smeštena konoba koja poslužuje tradicionalnih jela i pića, a na spratu je restoran, ukupnog kapaciteta 75 sedećih mesta. Pored gostinjske kuće izdvaja se i građevina Čardak, smeštena u prirodnoj hladovini jasena i hrasta gde se meso i mleko prerađuju na tradicionalan način. Domaćinstvo „Čardaklije” obuhvata i pekaru i kuhinju u kojima se pripremaju hleb i peciva od različitih vrsta brašna, kao i od žitarica organskog porekla. Izdvaja se i objekat Vesele kuće čiji se simboličan i luckast naziv vezuju za probu rakije, druženje, opuštanje. Vesela kuća daje priliku posetiocima da se upoznaju sa tehnologijom pripreme rakije. Vanjsko ognjište turističkog domaćinstva Čardaklije omogućava odličnu priliku za druženje i ugodan razgovor u hladovini, kao i pripremu tradicionalnih jela sa roštilja i ražnja. Koliko seosko turističko domaćinstvo „Čardaklije” vodi računa o očuvanju običaja, tradicionalnih zanata i vrednosti govori u prilog činjenica da u okviru celine postoji i edukativno-ekološki centar, u kome se predstavlja tradicionalna proizvodnja pekmeza od šipka i šljiva, sokova od zove i drenjka, raznih vrsta čajeva od sirovina organskog porekla. Posetioci mogu da vide kako nastaju „Bolića kolo”, seljačke torbe, vunene čarape….\nSmeštajni kapaciteti seoskog turističkog domaćinstva “Čardaklije” se nalaze u neposrednoj blizini glavnog centralnog dela domaćinstva, ali to nikako ne remeti mir i diskreciju gostiju, jer su smeštajne jedinice dovoljno daleko da gosti mogu da uživaju u skladnoj tišini upotpunjenoj prirodnim ambijentom okruženja. „Čardaklije” raspolažu sa tipskim seoskim kućicama apartmanskog tipa sa 4 ili 6 ležajeva. Za sada postoje dve takve seoske kućice, ali se planira izgradnja novih smeštajnih kapaciteta.\nU ponudi seoskog domaćinstva „Čardaklije” izdvajaju se sledeće aktivnosti, sadržaji i radionice: foto safari, radna terapija, „full contact”, zabavno-edukativni izlet, škola gljivarstva, raznovrsni izleti za decu, jahanje konja, vožnja kočijama i odrasle. Tokom boravka posetioci mogu uživati u poseti i aktivnostima u Nacionalnom Parku Una, splavarenju, pešačkim turama, vožnji brdskog bicikla…. Seosko turističko domaćinstvo „Čardaklije” svakom posetiocu želi da pruži potpuni užitak i idiličan odmor gde se pored osnovnih smeštajno – ugostiteljskih usluga nude i različiti atraktivni sadržaji koji će animirati i zaintrigirati posetioce, proširiti im vidike, saznanja i interesovanja.


Ambasador Ukrajine: Ruska agresija, samo jak otpor može da zaustavi Putina\nSvet Autor:N1 Beograd22. feb. 202209:10 > 09:1941 komentara\n"Ako ne radite ništa, oni će ići dalje i dalje. U ruskom jeziku postoji poslovica: 'Kada stavite prst u usta medvedu, on će ujesti celu ruku'. Dakle, samo jak otpor može da zaustavi Putina", izjavio je za N1 odlazeći ukrajinski ambasador u Srbiji Oleksandr Aleksandrovič povodom trenutne krize. Govoreći o Srbiji i njenom odnosu prema trenutnoj krizi, on je rekao da očekuje da Srbija osudi jučerašnju odluku Putina i Ruske federacije.\nPodsetimo, u Kremlju je u direktnom televizijskom prenosu, Vladimir Putin potpisao ukaze o priznavanju nezavisnosti Donjecke Narodne Republike i Luganske Narodne Republike, pozvavši insitucije na brzu ratifikaciju tih odluka. Putin je naredio Ministarstvu odbrane da pošalje ruske oružane snage na teritoriju DNR i LNR zarad „održavanja mira“. Reagovali su zvaničnici EU, a predsednik Ukrajine Volodimir Zelenski razgovarao je sa američkim predsednikom Bajdenom.\n„Sve je mirno i bezbedno na neokupiranoj teritoriji Ukrajine. Želim da se složim sa izjavom predsednika Vučića koji je rekao da se ovim dešavanjima stvarno ruši kompletna politička i bezbednosna arhitektura u svetu. Dodao bih da je Ruska Federacija jedina država koja ruši tu bezbednosnu arhitekturu“, naveo je on.\nZelenski: Ukrajina želi mir, ali je isto tako spremna na dugotrajnu borbu\n22. feb. 2022 19\nOštre reakcije zvaničnika na Putinovu odluku, Makron traži sankcije i sednicu SB\n22. feb. 2022 109\nNakon priznanja, Putin naložio vojsci da „osigura mir“ u Lugansku i Donjecku\n22. feb. 2022 165\nPodseća da od 1994. godine i Budimpeštanskog memoranduma Rusija ima jasnu obavezu da "nikada neće koristiti svoju snagu protiv političke nezavisnosti Ukrajine" i da "neće koristiti bilo koje oružje protiv Ukrajine".\n"Rusija je više puta prekršila tu obavezu", istakao je Aleksandrovič.\nSlaže se sa ocenom predsednika Ukrajine Zelenskog da se radi o "ruskoj agresiji", kao i da ne postoji ono što se u međunarodnoj zajednici naziva "ukrajinska kriza" i "građanski rat".\n"Još 2016. godine je Međunarodni krivični sud jasno propisao da između Ruske federacije i Ukrajine postoji oružani sukob. Sve naše tegobe i 15.000 ubijenih Ukrajinaca dolazi od Ruske Federacije ", napomenuo je Aleksandrovič.\nOcenjuje da se ne mogu upoređivati situacije od pre 20 godina na Balkanu i sada u Ukrajini, kao što se to često radi u medijima u Srbiji.\n"Razumem da je to ponekad teško Srbima da shvate, kada ste doživeli tužno iskustvo bombardovanja, ali i tada je Ukrajina bila protiv bombardovanja. Ali, nemojmo upoređivati te dve situacije. U ovom slučaju, agresor je samo jedna zemlja, a to je Ruska Federacija", ističe ambasador Ukrajine.\nKonstatuje da Ukrajina ima široku međunarodnu podršku i da njen teritorijalni integritet podržavaju brojne zemlje širom sveta. Međutim, naglašava da Ukrajina mora da pruži otpor, jer procenjuje da se Rusija neće zadovoljiti sadašnjom situacijom.\nOn je naveo i da je Ukrajina i njena vojska spremna da se odbrani.\n"To je zato što smo na svojoj zemlji i nemamo drugog rešenja. Naravno da nećemo rat, ali na svojoj teritoriji smo i ne možemo da spustimo ruke i ne radimo ništa. Ako se tako ponašamo, desiće se pravi genocid", kazao je Aleksandrovič.\nGovoreći o Srbiji i njenom delovanju, on se zahvalio predsedniku Srbije Aleksandru Vučiću koji je više puta ponovio da Srbija poštuje suverenitet i teritorijalni inbtegritet Ukrajine, kao što Ukrajina priznaje celovitost Srbije uključujući Kosovo.\n"Ali, važno je napraviti i drugi korak jer jučerašnji potez predsednika Rusije Vladimira Putina je direktno protiv suvereniteta i teritorijalne celovitosti Ukrajine. I zato Ukrajina i ukrajinski narod očekuju da Srbija osudi jučerašnji potez Ruske Federacije", rekao je ambasador Ukrajine.\nBajden: Svet u mračnom trenutku zajedničke istorije


Građani očekuju promene, a one će biti brze i efikasne | Kolubarske\nGrađani očekuju promene, a one će biti brze i efikasne\n"Rad Gradske uprave, uvek može da bude bolji i treba da bude bolji, jer ako se budemo zadovoljavali samo onim što smo već postigli onda nećemo dugo i daleko stići", rekao je gradonačelnik Slobodan Gvozdenović ocenjujući rezultate Nacionalne alijanse za lokalni ekonomski razvoj po kojima je Valjevo među četiri grada sa najviše pozitivno rešenih zahteva za izdavanje dozvola.\nOd početka ove godine u valjevskom odeljenju za urbanizam, građevinarstvo, saobraćaj i zaštitu životne sredine, obrađeno je preko hiljadu predmeta građana za dobijanje građevinske dozvole, lokacijskih uslova, prijavu radova, prijavu izgradnje temelja, završetak objekata, dobijanje upotrebne dozvole ... Od toga preko 500 predmeta je u elektronskom sistemu. U primeni takozvane objedinjene procedure, koja omogućava građanima da u kratkom roku, predajom zahteva, dobiju potrebne dozvole i rešenja, Valjevo je među najboljim gradovima u Srbiji.\nPrema podacima Nacionalne alijanse za lokalni ekonomski razvoj (NALED), Valjevo je svrstano među četiri grada sa najvećim procentom pozitivno rešenih zahteva. Na prvom mestu je Kruševac sa oko 71 posto pozitivno rešenih predmeta, slede Smederevo sa 68 posto, potom Valjevo i Vršac sa 67 posto.\nTako je pozitivno rešeno 150 zahteva za prvih šest meseci ove godine od početka primene novog elektronskog sistema za građevinske dozvole.\n''Građani uvek dosta očekuju od lokalne samouprave i u ovoj i u drugim oblastima ali ostaje ona stara poslovica 'kakav narod, takva vlast'. Oni koji su nas birali i dali poverenje da vodimo grad očekuju od nas dosta, očekuju pre svega promene a one će biti brze i efikasne a sve u cilju usluga koje pružamo građanima. Od građana očekujem razumevanje i strpljenje jer je ova gradska vlast nepunih mesec dana zajedno i funkcioniše vrlo dobro na zadovoljstvo svih onih koji čine koaliciju, ali je potrebno još malo vremena da se uigramo i da građanima prezentujemo sve ono što smo planirali da menjamo u smislu poboljšanja uslova njihovog života u ovom gradu'', zaključio je Gvozdenović.\nKruševac, Valjevo, Vršac, Sombor i Smederevo najuspešniji su gradovi, a Bečej, Svilajnac, Veliko Gradište, Ruma i Apatin najuspešnije opštine u izdavanju elektronskih građevinskih dozvola u prvih šest meseci primene novog sistema. Priznanja za izuzetne rezutate, proteklog vikenda u Klubu poslanika u Beogradu, uručili su im potpredsednica Vlade Srbije i ministarka građevinarstva, saobraćaja i infrastrukture Zorana Mihajlović i predsednica Upravnog odbora NALED-a Ana Brnabić. U ime grada Valjeva priznanje je primio pomoćnik gradonačelnika Miroslav Pimić.\nU cilju unapređenja tehničkih kapaciteta za primenu elektronske objedinjene procedure više od 40 lokalnih samouprava i institucija dobilo je 120 računara. Računari su obezbeđeni iz kredita Svetske banke za podršku obuci službenika svih gradova i opština, koje su realizovali Ministarstvo građevinarstva i NALED.\nIzveštaji o poštovanju mera Pre 10 sati 26 minuta\nU Kulturnom centru u Mionici Pre 6 sati 38 minuta\nPR tekst Pre 8 sati 30 minuta


Novi Modicon M580 bezbednosni kontroler | mehatronika.gomodesign.rs\nNovi Modicon M580 bezbednosni kontroler\nSchneider Electric, lider u digitalnoj transformaciji upravljanja energijom i automatizaciji, predstavio je Modicon M580 industrijski kontroler za bezbednost i procese koji podržava internet stvari (IoT) i koji uvodi nove nivoe operativne profitabilnosti, bezbedno. Modicon M580 bezbednosni kontroler kombinuje performanse, sajber-sigurnost i mogućnosti umrežavanja nagrađivanog kontrolera Modicon M580 programabilnog kontrolera za automatizaciju zasnovanog na eternetu (M580 ePAC), sa funkcijama bezbednosnog programabilnog logičkog kontrolera. Kada se ispravno primeni, to je jedini kombinovani kontrolni i bezbednosni PAC (Programmable Automation Controller) na tržištu koji pruža 100 odsto povraćaja investicije u roku od tri meseca od primene.\nMenjamo industriju pomoću platforme EcoStruxure\nKao deo kompanijske platforme EcoStruxure™ Plant IIoT, kontroler koristi iste softverske alatke, metode ožičenja i X80 I/O strukturu kao i M580 ePAC u cilju smanjenja zaliha rezervnih delova i troškova održavanja. Kontroler takođe pruža zaposlenima bolji pristup i vidljivost operativnim podacima i dijagnostici putem jedinstvene i sigurne Ethernet komunikacione osnove. Pored toga, kompatibilnost sa mobilnim uređajima čini bezbednost i operativne podatke dostupnim bilo kad, bilo gde, uključujući performanse sistema koje se nadgledaju centralno kako bi se podstakla stalna poboljšanja. U kombinaciji sa konfiguracijom koja može da se menja u hodu, mogućnostima za evidentiranje događaja i jednu od najvećih memorija za programiranje u industriji, M580 ePAC omogućava zaposlenima da poslovanje podignu do prvoklasnih performansi.\nPruža do 100 odsto merljiv povraćaj investicije u roku od tri meseca\nBolji pristup operativnim podacima poboljšava vreme dostupnosti sistema, prihode i energetske troškove u poređenju sa zastarelim bezbednosnim sistemima\nKontroliše rizike po sigurnost, bezbednost, efikasnost, pouzdanost i profitabilnost industrijskih operacija u realnom vremenu\nEcoStruxure je arhitektura i platforma kompanije Schneider Electric koja je interoperabilna i koja podržava IoT i pruža poboljšanu bezbednost, pouzdanost, efikasnost, mogućnost povezivanja i održivost.\nPovećanje operativne profitabilnosti, bezbedno\nKako proizvođači traže da izmere i kontrolišu svoje poslovne rizike u realnom vremenu, naročito rizike po bezbednost, sigurnost, efikasnost, pouzdanost i profitabilnost operacija, oni moraju da imaju pristup u realnom vremenu informacijama o ključnim operativnim promenljivima, kao i drugim podacima potrebnim za donošenje boljih poslovnih odluka u realnom vremenu.\nNa primer, M580 bezbednosni kontroler pruža potpunu transparentnost i protok podataka u realnom vremenu širom kontrolne arhitekture, što klijentima omogućava da bolje balansiraju potrošnju energije i performanse sredstava. Ta sinergija dokazano smanjuje energetske troškove čak do 30%, istovremeno ranije osiguravajući pun, merljiv povraćaj investicije. Prema fondaciji Water Research Foundation, postrojenje za prečišćavanje vode koje snabdeva potrošače sa oko 800 miliona litara vode dnevno moglo bi da konzumira 400 kWh na svakih 1 milion litara. Sa cenom od oko 0,05 dolara po kWh, tipični operativni trošak bio bi oko 6 miliona dolara godišnje. Ako bi to postrojenje za vodu radilo na platformi sa M580 bezbednosnim kontrolerom, potencijalne uštede bile bi oko 1,8 miliona dolara godišnje ili više.


Stiže novi ciklus istraživanja atraktivnosti brenda poslodavaca u Srbiji | HR Lab\nStiže novi ciklus istraživanja atraktivnosti brenda poslodavaca u Srbiji\nU četvrtak, 3. februara, održaće se online događaj na kojem ćete imati priliku da se upoznate sa novim ciklusom najvećeg domaćeg istraživanja percepcije brenda poslodavaca – Talent X!\nVebinar je besplatan za sve učesnike i biće realizovan putem Zoom platforme, sa početkom od 14.30 časova.\nTokom 90 minuta trajanja događaja moći ćete, iz prve ruke, da saznate sve o načinu istraživanja, kao i mogućnostima da se vaša kompanija nađe na listi učesnica. Takođe, upoznaćete se sa raspoloživim personalizovanim izveštajima koji se kreiraju nakon sprovedenog istraživanja, a imaćete i priliku da pitate sve što vas bude zanimalo.\nIsključivo na osnovu mišljenja anketiranih kandidata, nakon istraživanja biće proglašeni VRH poslodavci na tržištu Srbije, odnosno kompanije u kojima najveći broj kandidata želi da gradi svoju poslovnu karijeru. Pored generalno najpoželjnijih poslodavaca, ovaj put proglasićemo i VRH poslodavce za mlađe generacije koje tek ulaze na tržište rada.\nIstraživanje ka kandidatima sa tržišta rada će trajati od 1. do 31. marta 2022. godine tokom čega se očekuje da preko 10.000 ispitanika glasa i oceni svoje poželjne poslodavce. Ovaj broj ispitanika čini ovo istraživanje ubedljivo najvećim istraživanjem brenda domaćih poslodavaca te je postalo referentna mera brenda najvećih i najznačajnijih poslodavaca u Srbiji.\nLista učesnika u četvrtom po redu ciklusu istraživanja se finalno zatvara 20. februara, te ukoliko želite da proverite koje su mogućnosti učešća vaše kompanije u istraživanju ili vam je potrebno više informacija budite deo vebinara čije su prijave otvorene do srede, 2. februara.


NSinfo: Saradnja Vojvodine i Programa Ujedinjenih nacija za razvoj\nSaradnja Vojvodine i Programa Ujedinjenih nacija za razvoj\nPotpredsednik Pokrajinske vlade Đorđe Milićević sastao se sa predstavnicima Programa Ujedinjenih nacija za razvoj\n(UNDP), na čelu sa Stelianom Nederom, zamenicom stalne predstavnice UNDP-a u Srbiji.\n"Brži ekonomski i privredni razvoj u svim oblastima privrednog delovanja, postavljen je kao prioritetan cilj u radu nove Pokrajinske vlade. U sprovođenju postavljenih ciljeva glavni princip rada jeste princip saradnje svih nivoa vlasti i okupljanje oko zajedničkih projekata", kazao je potpredsednik Milićević dodajući da se taj princip svakodnevno sprovodi u praksi.\n"To su svakako oblasti koje se prepliću i sa onim čime se UNDP bavi, i siguran sam da na efikasan način možemo da intenziviramo saradnju u realizaciji više zajedničkih projekta", rekao je Milićević.\nIstaknuto je da mogućnost za saradnju postoji i u oblasti energetike i obnovljivih izvora energije, pre svega, u segmentu koji se tiče uvođenja energetskog menadzmenta, kao i u realizaciji projekata koji doprinose smanjenju troškova energije u javnim institucijama.\n... ap vojvodina, Novi Sad, saradnja


Preko dve hiljade kažnjenih vozača u aprilskoj akciji - AutoPortal.rs\nHome > Auto vesti > Domaće vesti > Preko dve hiljade kažnjenih vozača u aprilskoj akciji\nPreko dve hiljade kažnjenih vozača u aprilskoj akciji\nPolicijska akcija koja je sprovedena u aprilu, a koja je značila kontrolu brzine tokom 24 časa, pokazala je da na putevima ima dosta vozača koji krše propise i rezultirala je velikim brojem napisanih kazni.\nAkcija saobraćajne policije koja se dogodila u aprilu, a koja je imala naziv "Blic maraton", imala je jasan cilj, da se kontrolom brzine tokom 24 sata, uz pomoć svih raspoloživih radarski uređaja, otkrije što veći broj onih koji voze iznad ograničenja brzine.\nRezultati su itekako vidljivi jer je tokom jednog aprilskog dana zabeleženo čak 2 423 prekršaja prekoračenja brzine. Od ovog broja protiv 650 vozača je pokrenut prekršajni postupak, u najviše slučajeva zbog ozbiljnog prekoračenja brzine u naseljenim mestima. Više je vozača, njih ukupno 1 773, koji su dobili minimalnu kaznu od 5 000 dinara koju mogu platiti u roku od osam dana u iznosu od 2 500rsd.\nU policiji kažu da su zadovoljni rezultatima akcije i da ih posebno raduje što je veliki broj građana bio voljan da pomogne, odnosno da prijavi lokacije na kojima su oni primetili najviše bahatih vozača, kako bi se radari postavili upravo na tim mestima.


"Bebe" u sezoni 1960/61 – Crno-bela Nostalgija\nSlika koju vidite nastala je početkom šezdesetih godina 20. veka. Nepoznato je tačno vreme i mesto nastanka fotografije, ali se sa lakoćom prepoznaju asovi iz čuvene generacije „Partizanovih beba“. Karakterističan je i dres, kakav Partizan nije nosio ni pre ni posle tog perioda. Najverovatnije je da je u pitanju sezona 1960/61 jer je to sezona kada su svi ovi igrači bili na okupu u timu Partizana. U tom slučaju, Aleksandar Atanacković je u svojstvu člana stručnog štaba a ne prvog trenera.\nTagovano 1960/61, Partizan, Partizanove bebe, timovi kroz istoriju


Međunarodni aerodrom Tuzla: Kamen-temeljac za proširenje putničkog terminala – Haber.ba\n“Želim napomenuti da smo prilikom projektovanja vodili veoma veliku pažnju da ispunimo sve domaće i međunarodne standarde, kako bismo što kvalitetnije mogli opslužiti naše kompanije, buduće i sadašnje, a također da naši putnici budu zadovoljni servisom koji ćemo pružiti na Međunarodnom aerodromu Tuzla“, rekao je Karasalihović.\n“Povećao se broj putnika, povećao se broj operacija i sve su to bili razlozi zbog čega se Vlada kantona, u saradnji sa Vladom FBiH i sa MAT-om, odlučila da krene u ovu investiciju“, izjavio je Gutić.\n“Novac koji je služio za razvoj zračne plovidbe je usmjeren prema tri aerodroma. Budući da aerodrom u Sarajevu posluje s veoma dobrim profitom, mada i tamo u narednom periodu investiramo 120.000.000 KM, mi smo federalni novac usmjerili prema Tuzli, Bihaću i Mostaru“, rekao je Novalić.\nTeme:Bego Gutić, Fadil Novalić, izdvojeno, kamen temeljac, MAT, međunarodni aerodrom, promo, Tuzla


Gecić Law – nova unapređenja u našem timu | Gecić Law\nNakon veoma uspešne 2021. godine, dostignuća članova našeg tima su se nastavila i u 2022. godini. Pokazalo se da predanost, stručnost i vredan rad u kombinaciji sa i doslednim sprovođenjem u delo osnovnih vrednosti za koje se zalažemo – meritokratije, inovativnosti, integriteta i filantropije doprinosi kontinuiranom uspehu naše kancelarije. Trojica naših zapaženih kolega, zahvaljujući svojoj posvećenosti klijentima i svojim značajnim dostignućima, dobili su nove uloge u okviru našeg tima. Naš kolega Miodrag Jevtić je uz nove odgovornosti, preuzeo i višu poziciju i zvanje savetnika, dok su kolege Vuk Leković i Nemanja Sladaković dobili poziciju viši saradnik.\nBogdan Gecić, osnivač i partner u kancelariji Gecić Law, je ovim povodom izjavio: „Uvek nam pričinjava veliko zadovoljstvo kada smo u prilici da prepoznamo dostignuća naših saradnika, rukovodeći se principima istinske korporativne meritokratije na kojima pažljivo radimo i koje negujemo od svog osnivanja. Drago nam je što danas objavljujemo nova zvanja Miodraga, Vuka i Nemanje, prepoznajući da njihov izuzetan doprinos odgovara visokim standardima koje sebi svakodnevno postavljamo. Naša kancelarija je poznata po tome što svojim klijentima pruža izuzetnu vrednost i značajno doprinosi njihovom poslovanju, nastojeći da uvek pruži više od očekivanog. Uveren sam da će Miodrag, Vuk i Nemanja nastaviti da se razvijaju, rade na sebi i čvrsto veruju u vrednosti kojima se vodimo. Od srca im čestitam i znam da je ovo, u skladu sa motom naše firme, za njih, a i za nas, ‘tek početak’“, rekao je Bogdan Gecić, osnivač Gecić Law.\nMiodrag Jevtić i Gecić Law otpočeli su svoju uspešnu saradnju pre dve godine. Miodrag ima više od 15 godina iskustva, radeći u oblasti korporativnog prava, spajanja i preuzimanja, bankarskim i finansijskim pitanjima i na rešavanju sporova u zemlji i regionu. Miodrag je savetovao i predstavljao najistaknutije kompanije u regionu u brojnim sektorima privrede, uključujući maloprodaju, hranu, transport, izvoz, bankarstvo i finansije i telekomunikacije, medije i tehnologiju. Kao član Gecić Law tima, Miodrag je dodatno unapredio svoje sposobnosti i iskustvo dajući značajan doprinos radu za naše najveće klijente. Miodrag je posvećen profesionalac, koji doprinosi timu svojom izuzetnom stručnošću, komunikacijskim veštinama i odličnim odnosima sa klijentima. Od strane saradnika prepoznat je i kao vrlo posvećen i neposredan mentor koji mlađim kolegama sa lakoćom približava najsloženije koncepte, rado ih savetuje u svakodnevnom radu i redovno prepoznaje njihov doprinos. Miodrag je uvek spreman da odgovori na najsloženije potrebe klijenata i redovno ispunjava i prevazilazi njihova očekivanja. Miodrag je magistrirao pravo sa odlikom na Pravnom fakultetu Univerziteta u Notingemu, Velika Britanija, u oblasti međunarodnog privrednog prava. Diplomirao je prava na Pravnom fakultetu Univerziteta u Beogradu, privredni smer, kao jedan od najboljih studenata svoje generacije.\nVuk Leković je bio saradnik u timu za pravo EU i zaštite konkurencije kancelarije Gecić Law od 2020. godine. Vuk je prepoznatljiv po svom temeljnom poznavanju prava konkurencije na Zapadnom Balkanu, praktičnom pristupu rešavanju problema i preduzetničkom duhu koji klijenti često hvale i kojim je doprineo uspešnom rešavanju brojnih predmeta. Učestvovao je u nekoliko velikih projekata spajanja i preuzimanja za neke od najrenomiranijih svetskih kompanija, rešavajući pitanja relevantna za koncentracije na srpskom tržištu i tržištima u regionu. Član je više regionalnih timova koji uspešno rešavaju kompleksne slučajeve zloupotreba dominantnog položaja i zaključenja restriktivnih sporazuma pred organima nadležnim za pitanja konkurencije. Vukova specijalnost su i pravo javnih nabavki i osiguranja. Vuk je svoje prethodno iskustvo sticao radeći u Komisiji za zaštitu konkurencije i u Narodnoj banci Srbije. Vuk je licencirani službenik za javne nabavke i stečajni upravnik. Stekao je diplomu mastera privrednog prava na Pravnom fakultetu Univerziteta u Beogradu.\nNemanja Sladaković se pridružio advokatskoj kancelariji Gecić Law 2021. godine. Od tada je dokazao svoju sposobnost da radi sa širokim spektrom klijenata i na najsloženijim predmetima. Specijalizovan je za korporativno pravo/spajanja i preuzimanja, pravo nepokretnosti i radno pravo, a dao je i značajan doprinos uspostavljanju nove ESG prakse kompanije. Pre nego što se pridružio Gecić Law, Nemanja je sarađivao sa jednom od vodećih advokatskih kancelarija u regionu na nekim od najznačajnijih i najistaknutijih međunarodnih investicionih projekata na Zapadnom Balkanu. Nemanja je magistrirao biznis, pravo i ekonomiju na Fakultetu za ekonomiju i menadžment Univerziteta Eks-Marsej, Francuska, a diplomirao je kao jedan od najboljih studenata u svojoj klasi.\nBiografije svih naših saradnika možete pročitati na sledećem linku.


Avionska nesreća Archives - BHDijaspora.net\nVelika tragedija u Italiji: Avion udario u zgradu, svi poginuli\nŠest osoba poginulo je danas kada je mali avion udario u praznu dvospratnu poslovnu zgradu u predgrađu italijanskog grada Milana, saopćili su italijanski mediji. Novinska agencija La Presse citirala je vatrogasce koji se nalaze na mjestu nesreće da je pilot i svih pet putnika stradalo, a još se ne zna njihova nacionalnost, prenio je AP. …\nVelika tragedija u Italiji: Avion udario u zgradu, svi poginuli Read More »\nCrna hronika, Posljednje, Sport, Vijesti\nČetiri fudbalera i predsjednik brazilskog fudbalskog kluba Palmas poginuli su u avionskoj nesreći u nedjelju u sjevernoj državi Tocantins, saopćeno je iz kluba. Nesreća se dogodila kada je avion iznenada pao na zemlju na kraju piste tokom polijetanja, navedeno je iz kluba. Igrači su bili na putu za Goianiju, u centralnoj regiji zemlje, kako bi …\nSrušio se avion sa fudbalerima! Read More »\nU prošlonedeljnom padu aviona u Pakistanu poginulo je 97 ljudi a po svoj prilici najveći krivac je kapetan aviona. On se približio aerodromu u Karačiju, ali nije javio da ne može da otvori opremu za slijetanje, pa je tri puta udario u pistu, rekao je u četvrtak pakistanski ministar. Istražitelji su u olupini pakistanskog erbasa …\nOvom rečenicom osudio 97 putnika na smrt: Kapetan pakistanskog aviona prije pada rekao nešto što je zapanjilo istražitelje Read More »\nKatastrofalna nesreća: Avion pao odmah nakon što je poletio, skoro svi putnici stradali, raste broj mrtvih!\nBroj mrtvih raste, a skoro svi putnici su poginuli. Sedam je ljudi poginulo u padu aviona iz Drugog svjetskog rata u blizini aerodroma. Nesreća se dogodila u Connecticatu u SAD-a. Trinaest ljudi se ukrcalo na Boeing B-17, a prema riječima eksperata u SAD u upotrebi je svega deset ovih aviona. Još se traga za nekoliko …\nKatastrofalna nesreća: Avion pao odmah nakon što je poletio, skoro svi putnici stradali, raste broj mrtvih! Read More »\nSestra Alena Kučevića (24) koji je sa svojom vjerenicom Medinom Bjelak (22) poginuo u saobraćajnoj nesreći u njemačkom gradu Langen, tužnom objavom na društvenim mrežama oprostila se od nastradalog mladića. – Čuli smo se skoro i kažem mu kako sam izabrala haljinu za njegovu svadbu, a on se nasmijao i rekao mi kako ćemo se …\nDA TI SRCE PUKNE Rijalda je svom bratu Alenu poslala poruku koja ledi krv u žilama Read More »


Trening o planiranju i pokretanju malih biznisa\n24.04.2013. / 11:01\nBIJELJINA, U Bijeljini je počeo dvodnevni trening o planiranju i pokretanju malih biznisa, u okviru projekta podrške izgradnji preduzetničkih potencijala žena sa invaliditetom.\nŠaćira Hidanović, iz Organizacije žena preživjelih od mina i koordinator projekta podrške preduzetništvu žena sa invaliditetom, rekla je da je cilj današnjeg treninga pomoć ženama u edukaciji radi pokretanja malih biznisa.\n“Riječ je o dvodnevnoj radionici, drugoj koja je posvećena isključivo ženama sa invaliditetom. Grupa je mješovita, te osim onih koje su povrijeđene od mina danas su ovdje i one koje su invalidi po drugom osnovu“, rekla je Hidanovićeva.\nNa taj način, dodala je ona, želimo pomoći ovim osobama da podignu svoje vještine, a sve radi ostvarivanja ekonomske nezavisnosti za pokretanje vlastitog biznisa.\nOna je navela niz pozitivnih primjera iz dosadašnje prakse – žene u biznisu plasteničke proizvodnje povrća, mljekarstva, krojenja i šivenja i uz podršku porodice ostalim poljoprivrednim djelatnostima.\nHidanovićeva je rekla da će nakon treninga, koji se održava danas i sutra u Bijeljini pod naslovom “Inicijative preživjelih od mina”, biti prepoznate najbolje ideje za čiju će realizaciju biti dodijeljen grant do 2.500 KM.\nNa treningu učestvuje 13 žena iz Bijeljine, Zvornika, Teočaka i Sapne, uključujući žene koje su preživjele eksploziju mina, članice porodica žrtava mina, te žene čiji je invaliditet nastao po drugom osnovu.\nProjektne aktivnosti uključiće, osim dodjele sredstava za započinjanje malih biznisa, i povezivanje korisnika projekta sa tržištem posredstvom prezentacije njihovih proizvoda na jednom od privrednih sajmova ove godine.\nAmbasada SAD u BiH donator je projekta, koji je finansijski podržalo i Ministarstvo inostranih poslova Norveške posredstvom Međunarodne kampanje za zabranu mina/Koalicije za zabranu kasetne municije/. Srna\nTagovi: bijeljinabiznissacira hidanovictrening


U Vlasotincu voda samo kao tehnička - JUGPRESS\nU Vlasotincu voda samo kao tehnička\nU Vlasotincu voda može da se koristi samo kao tehnička po nalogu sanitarnog inspektora., saopošteno je danas.\nNakon što je EPS popravio kvar na dalekovodu, fabrika vode u Vlasotincu počela je sa preradom vode, saopštava JKP Vodovod.\n-Očekuje se da za sat vremena voda poteče krooz slavine u nižim delovima grada, a u toku dana da je dobiju i ostali potrošači. Trenutni protok je 47 litara u sekundi, a za optimalno snabdevanje potrebno je oko 75 l/s – kaže direktor JKP Vodovod Zvionko Ilić.\nOn apeluje na građane da ne zalivaju bašte do normalizacije vodosnabdevanja i najavljuje da će se do podneva naći i tri cisterne u gradu – jedna ispred Doma zdravlja, druga u centru ispred zgrade opštine i treća u Šišavi i Donjoj Lomnici.


RTS :: Zaječarska Gitarijada 45. put\nMuzika Zaječarska Gitarijada 45. put\npetak, 29. jul 2011, 16:05 -> 16:38\nZaječarska Gitarijada 45. put\nZa titulu najboljeg demo-benda i nagradu od 150.000 dinara ove godine u Zaječaru će se boriti 14 bendova iz regiona. Kao najveća atrakcija revijalnog dela najavljena je američka grupa "Cultur Shock". Program će se od 4. do 6. avgusta odvijati paralelno na stadionu u Kraljevici i na trgu u centru grada.\nNajveća atrakcija revijalnog dela 45. zaječarske Gitarijade, koja će biti održana od 4. do 6. avgusta, biće američki bend "Cultur Shock".\nOsim američkih rokera, 5. avgusta nastupiće „Riblja čorba", zatim pobednik prošlogodišnje Gitarijade "As I Fall" iz Banjaluke i „Obojeni program", navodi se u saopštenju organizatora manifestacije, Centar za kulturu Zaječara.\nNa Trgu oslobođenja u centru Zaječara na takozvanom „Vorld mjuzik stejdžu" (World music stage) 5. avgusta će svirati beogradska bluz grupa „Zona B".\nZa subotu, 6. avgust, u revijalnom programu najavljen je nastup Rambo Amadeusa, grupa "Mind reflection" i „Disciplina kičme" kao i Dade Topića, dok će na Trgu nastupiti osnivač legendarne makedonske grupe „Leb i sol" Vlatko Stefanovski.\nNa ovogodišnjoj manifestaciji, čiji je cilj afirmacija mladih muzičara iz regiona, za titulu najboljeg demo-benda i nagradu od 150.000 dinara, takmičiće se 14 grupa iz Srbije, Crne Gore i Republike Srpske.\nDemo-bendovi koji će se boriti za titulu najperspektivnijeg su „Indigo pop" iz Podgorice, „Pajperov smijeh" iz Banjaluke, "Cotton Pickers" iz Mladeonovca, "The Socks" iz Velike Plane, "Pry" iz Novog Sada, "Under" iz Leskovca.\nU takmičarskom programu nastupiće i "Fluid Underground" iz Vlasotinca, "Inbox" iz Bačke Topole, „Dok 7" i „Decokvaritelji" iz Niša, beogradski "The Revelators" i „Kontrola mozga", dok grad domaćin predstavljaju „Loša karma" i „Milosrdni anđeo".\nPrema rečima žirija, čiji je predsednik muzički kritičar Branimir Lokner, na konkurs se javilo 105 grupa.\nGitarijada će na Trgu oslobođenja biti otvorena 4. avgusta izložbom radova sedmog Medđunarodnog salona fotografije, a nastupiće „Vasil Hadžimanov bend", gitarista Zlatko Manojlović, Vladan Vučković Paja i "Spiritus Movens Band".\nProgram Gitarijade odvijaće se paralelno na dve scene - jedna će biti u Kraljevici, dok će na bini u centru Zaječara muzičari svirati bluz, džez i druge vrste muzike, različite od roka.\nKako navode organizatori Gitarijada će imati i dva kampa, za rokere i za ljubitelje motora, kojih će, prema najavama, biti oko 1.000.\nGradski motoklub „Trijumf" jedan je od organizatora ovogodišnje Gitarijade.


Vesti online / Sport / Fudbal / "Srećan sam što igram u Seriji A"\nRonaldo je letos stigao u redove prvaka Italije za 105 miliona evra i od tada je prikazao veoma dobre igre postigavši 19 golova na 30 utakmica.\nPortugalac je priznao da uživa igrajući u dresu Juventusa sa kojim želi da osvoji pehar Lige šampiona kao i Skudeto.\n- Veoma sam srećan ovde u Italiji, veoma mi je lepo. Želim da se zahvalim navijačima na brojnim čestitkama za moj rođendan, pokazali su koliko me vole. Moje iskustvo u Juventusu do sada je sjajno i zaista imam sreće što igram u Seriji A. Svi su prema meni odlični, posebno ovde u Juventusu i Torinu, grad je miran i lep - priznao je Ronaldo.\nOn je dodao da sa nestrpljenjem očekuje poslednja tri meseca sezone.\n- I porodica i ja smo srećni. Što se tiče ekipe, u odličnoj smo poziciji, na čelu smo u prvenstvu i nalazimo se u nokaut fazi Lige šampiona. Pored toga što već imamo trofej, spremni smo za ono što sledi, jer želimo da pobeđujemo do kraja sezone - poručio je napadač Juventusa.


04.06.2013. / 10:17\nBEOGRAD, Ministar regionalnog razvoja i lokalne samouprave Srbije Verica Kalanović najavila je da će paket vladinih antikriznih mjera biti donesen u nerednih desetak dana, te ocijenila da stanje u srpskom budžetu nije alarmantno.\n“Nije realno da imamo kompletno završene mjere do kraje nedjelje. Sigurno ćemo u narednih desetak dana imati paket. Dakle, to sigurno nije samo jedna mjera”, rekla je Kalanovićeva za RTS.\nGovoreći o mogućnosti da jedna od preduzetih mjera bude smanjenje plata zaposlenima u državnoj administraciji, ona je navela da će smanjenje plata, uopšte, biti opcija samo ukoliko je to “neophodno za održivost sistema”.\n“To znači limitiranje najvećih plata, ili smanjenje u jednom dijelu, nikako ne linearno smanjenje”, pojasnila je Kalanovićeva.\nNa konstataciju da se lokalne samouprave protive smanjenju plata, ona je rekla da “lokalne samouprave nisu `svete krave` i da kod njih mora da ima prostora za uštede”. Srna\nTagovi: budzetmjeresistemsrbijaverica kalanovic


Press Online :: Politika :: VUČIĆ: Ubistvo Ivanovića je direktan pucanj u Srbiju!\nVUČIĆ: Ubistvo Ivanovića je direktan pucanj u Srbiju!\nUčinili smo da cela Srbija vidi lice naših ljudi na Kosovu i Metohiji, da njihova patnja i problemi dobiju lice, rekao je večeras predsednik Srbije Aleksandar Vučić govoreći o susretu sa Srbima iz pokrajine u Lapoljem selu, tokom njegove posete Kosovu i Metohiji.\nVučić je u intervjuu za Hepi tv istakao da smatra da je cela Srbija mogla da vidi u kakvim teškim okolnostima živi naš narod na Koaovu.\nOn je ukazao da se Srbi, na žalost, i dalje iseljavaju, zbog političke nestabilnosti, nerešenog statusa Kosova i pritisaka na njih, ali je velika stvar, prema njegovoj oceni, što većina želi da ostane i da živi na Kosovu i Metohiji, a država mora da učini da im pomogne u tome.\nOn je rekao da bi bio zadovoljan posetom i samo da se pomoglo malom Vasiliju, kojem treba operacija, kao i sinu majke sa šestoro dece da dobije posao, kao što se učinilo.\nVučić je precizirao da se 62 ljudi javilo, da su govorili o opštenacionalnim problemima, ali i o ličnim probloemima koji ih tište.\n"Nisam razumeo čemu histerična kritika ili napadi zbog tog razgovora sa ljudima, a cela Srbija je mogla da vidi pod kakvim teškim okolnostima ljudi dole žive", rekao je predsednik Srbije.\nOdgovor na pitanje koga je najviše pogodilo ubistvo Olivera Ivanovića, izuzimajući njegovu porodicu, i u koga je pucano pucnjem u Ivanovića upućuje na motive i moguće nalogodavce tog ubistva, ocenio je predsednik Srbije Aleksandar Vučić.\nNeki su, kaže, mislili da je sad bila prilika, posle ubistva Olivera Ivanovića, da "raščiste" sa severom Kosova, odnosno da izvrše tihu okupaciju severa\nKosova i Metohije i da uđu sa jedinicama ROSU, rekao je predsednik Aleksandar Vučić i istakao da Srbija to nikada neće dozvoliti Prištini i sponzorima kosovske nezavisnosti.


Krstarica 14. februara 2003. 00:00\nDa li ste razmišljale o tome da promenite karijeru i da nađete novi posao koji će u isto vreme biti uzbudljiv, pun iznenađenja i donositi puno para? Avantura i iskušavanje sopstvenih limita u kombinaciji sa solidnom zaradom? Ako je odgovor na to – da, onda za vas postoji rešenje: postanite vozač kamiona.\nProlegomena za ovu priču je davni razgovor sa beogradskim taksistom koji je sa iskrenim oduševljenjem govorio o svojoj prijateljici – vozaču kamiona (van državnih granica), koja uz nadimak Lady sasvim uspešno vlada ogromnim vozilom. Oduševljenje (i iznenađenje) muškaraca uvek je prisutno u takvim slučajevima, a kod žena manje (ukoliko ne poveruju mitu o ženskoj „nesposobnosti za vožnju“). Dakle, možemo (i umemo) da ih vozimo jednako i bolje…\nPremda priča o ženama kamiondžijama deluje kao izuzetak, statistike pokazuju porast ženskog zanimanja za ovu profesiju: u Americi, na primer, postoji više od 100.000 žena koje voze velike kamione. Jedna od čuvenih je Lili Drenan (Lillie Drennan), prva žena kojoj je dodeljena dozvola za vožnju kamiona. Rođena daleke 1897, Lili je rano napustila školu, da bi se nakon posla telefonistkinje (i nekoliko brakova u međuvremenu), odlučila da osnuje sopstvenu prevoznu kompaniju. Pre svega izuzetno pažljiv vozač (nikada nije imala udes), ona je umela i da bude veoma stroga prema onima koje je obučavala (pretnje su shvatane ozbiljno, budući da je uz sebe nosila napunjen revolver).\nDanašnji „trend“ da žene obavljaju (nekada) muške poslove pruža puno prostora za neobično iskustvo i brzo poboljšanje stanja finansija. Doduše, životni stil „kamiondžijke“ može da podseća (kao u opisanom slučaju) na živote odmetnica sa Divljeg zapada, ali to nije pravilo – dama na sedištu vozača sasvim je zanimljiva slika koja možda odgovara baš vama.


30-09-2019 07:35 Izdvojeno Svet Planeta\nKurt Volker se, kao specijalni predstavnik Stejt departmenta za pitanja Ukrajine, zalagao za povećanje vojne pomoći Ukrajini, jer je lobirao za interese kompanije „Rajteon“ (Raytheon), proizvođača protivtenkovskih raketnih sistema „DŽavelin“, piše magazin „Politiko“.\n„DŽavelin“ (Foto: Jutjub)\n„Politiko“ naglašava da je Volker, odmah nakon imenovanja na funkciju specijalnog predstavnika za Ukrajinu, počeo da se zalaže za povećanje vojne pomoći Kijevu. Osim toga, on je podržavao i isporuke kompleksa „DŽavelin“ Ukrajini.\nTurski predsednik neće dati Bakiru da ukine RS! Više o tome čitajte OVDE.


Tanjug 27. oktobra 2021. 15:30\nBEOGRAD – Srbija dočekuje Svetski dan štednje, 31. oktobar, i ove godine uz nove najviše iznose dinarske i devizne štednje, pri čemu je štednja u nacionalnoj valuti prvi put premašila 100 milijardi dinara, beležeći brži rast od devizne već devetu godinu, saopštila je Naroidna banka Srbije.\nU prethodnih devet godina, dinarska štednja je povećana gotovo šest puta, odoson za čak 83 milijarde dinara, i krajem septembra 2021. godine je dostigla 101,5 milijardi.\nViše od polovine ukupnog rasta ostvareno je u poslednje tri godine, oko 45 milijardi dinara u odnosu na kraj septembra 2018. godine.\nProsečan rast štednje od 2013. naovamo iznosi preko devet milijardi dinara godišnje, što je šest puta više nego u periodu pre 2012. godine, kada se povećavala za 1,5 milijardi. Samo u proteklih godinu dana, od oktobra 2020. godine, štednja u domaćoj valuti povećana je za oko 14 procenata.\nU istom periodu i devizna štednja beleži rast, iako nešto umereniji u poređenju sa dinarskom – sa 8,3 milijarde evra s kraja 2012. godine povećana je na 12,3 milijarrde . evra na kraju septembra 2021.\nRast štednje rezultat je unapređenja ukupne makroekonomske pozicije Srbije u proteklom periodu, čemu je doprinelo odgovorno vođenje ekonomske politike, ocenjuje NBS.\nU poslednjih devet godina, oročena štednja u dinarima na godinu dana, bez zanavllanja, bila je isplativija u čak 98 posto posmatranih godišnjih potperioda.\nŠtediša, koji je od septembra 2020. štedeo u dinarima, na ulog od 100.000 dinara dobiće u septembru 2021. oko 1.500 dinara više (12 evra) od štediše koji je u istom periodu oročio evre u protivvrednosti 100.000 dinara.


RS: GRAWE osiguranje oborio decenijski rekord\nLider u oblasti životnog osiguranja u Republici Srpskoj, GRAWE osiguranje Banjaluka, prošlu godinu završilo je sa dobiti od 1,6 miliona KM i ostvarenom premijom od 17,5 miliona ili pet odsto više u odnosu 2017. godinu.\nSkupština akcionara GRAWE osiguranja danas je usvojila izvještaj o poslovanju za 2018. godinu, uz pohvale menadžmentu i ocjenu da je ovo jedna od najuspješnijih godina.\n„Ostvarili smo premiju od 17.493.000 KM, što je više od plana. Ako se uzme u obzir da, za razliku od konkurencije, imamo oko 400 isteka polisa godišnje kojima isplaćujemo osiguranu sumu i pripadajuću dobit, taj rezultat je još bolji“, rekao je za CAPITAL direktor GRAWE osiguranja Veselin Petković.\nIstiče da je u skladu sa planom ostvarena dobit od 1.676.000 KM, koja je nešto manja u odnosu na 2017. godinu, ali iz opravdanog razloga jer su znatnim rastom prodaje životnih osiguranja povećani rashodi za provizije.\n„Najveća provizija u životnim osiguranjima plaća se u prvoj godini i upravo zbog toga, nama je prethodna godina zapravo bila najuspješnija u prodaji poslije 2008. godine“, kaže Petković.\nGRAWE osiguranje nastavlja sa odličnim poslovanjem i ove godine, te na osnovu prodaje iz prva dva mjeseca već temelje čvrste procjene da će ostvariti rekordne rezultate.\n„Ova godina krenula je odlično, očekujemo da ćemo ispuniti godišnji plan. Stabilan rast i zadržavanje liderske pozicije u životnim osiguranjima. Naš glavni konkurent je sad daleko iza nas, sa oko 20 odsto manje tržišta“, ističe direktor GRAWE osiguranja.